text:
Lu Prìncipi
Lu Prìncipi è un trattatu di duttrina pulìtica scrittu di Niccolò Machiavelli ntô 1513 addimentri s'attruvava a San Casciano cunfinatu doppu aviri statu accusatu di ntricàrisi contra li Medici. Machiavelli didicau l'òpira a Lorenzo II de' Medici, figghiu di Piero II de' Medici, e fu pubbricata pòstuma ntô 1532. Si tratta senza dubbiu dâ sò òpira cchiù cèlibbri, chidda di cui (spissu supirficiarmenti ntirpritati) hannu natu lu sustantivu "machiavellismu" e l'aggittivu "machiavèllicu".
Machiavelli discurri e cunzigghia li normi chi lu prìncipi havi a assicutari pi furmari, cunsirbari e putinziari lu Statu.
Li carattirìstichi dû prìncipi idiali[cancia | cancia la surgenti]
Li qualitati chi nu prìncipi idiali havi a pussèdiri sunnu ssi siquenti:
- la dispunibbilità d'imitari lu cumpurtamentu di granni òmini, p'asempiu, chiddi di l'Antica Roma
- la capacità d'ammustrari la nicissità d'un cuvernu pû binèssiri dû pòpulu, p'asempiu, llustrannu li cunsiguenzi di n'oclocrazzìa
- lu cumannu di l'arti dâ guerra - pâ supravvivenza dû statu
- la capacità di capiri ca lu mali simulatu pò èssiri essinziali pi mantèniri stabbilità e putiri
- la prudenza
- la saggizza di circari cunzigghi sultantu quannu è nicissariu


c: text/html

text:
Materia nìvira
Putièmu usari a fisica e a matimatica ppi capìri quantu a gravitati infruenza quarchi cosa si sapièumu na puocu di cosi supra d'uggettu, di solitu quanta massa ci avi.
Nta sta manèra putièmu privideri comu l'uggetti si spostanu supra a Terra.
In ogni casu l'astrufisici anu 'mparatu ca li cosi funonzianu nta lu spazziu prufondu in manèra diffirenti.
Astura ci sunu na poucu di scienziati ca stanu circannu di cumprendiri picchi i rèuli sunu diffirenti nta lu spazziu prufondu intirgalatticu.
N'idea è che astura l'umanitati nun capisci pricisu comu eni strummintata a gravitati macari si lu mudellu fisicu funziona ppi chiddu c'amu a ffari e chi ni sirbiu finu a ora.
N'autra idea, ca cianu assai ggenti, è ca isisti quarchi cosa ciamata materia nìvira o scura.
Si unu ci avi a pascienzia di fàrisi li calculi nta li spazzi intirgalattici cu sta massa su piecciu allura i rèuli funonzianu.
Accussini l'idea è ca c'è cchiu ssai matèria nta l'universu di chiddu ca cumunimenti si cridi.
A ciamamu materia nìviria picchi nun a viriemu ma si pigghiamu ppi bonu ca i rèuli ca appricamu sunu gghiusti allura avissi a isistiri.
Siccomi a materia nìvira nun imetti luci, raggi-x o autri radiazzioni ilettrumagnetichi, li stigghi ca poni truvari a matèria nurmali (comu gas càuru, stiddi, pianeti e niautri) nun sa a firanu a truvari a matèria nìvira.
Parissi ca a matèria nun eni furmata da stissa cosa di la materia ca virièumu supra a Terra ogni giornu.
L'unica cosa sicura ca putiemu diri eni ca infruenza uggetti cilesti ca putiemu viriri infruenzati di la gravitati.

robotstxt: allowed

filter: keep


text:
Racina
La racina èni un fruttu ca crisci supra macciteddi avuti mìnimu un metru, può jèssiri manciatu accussìni, o trasfurmatu n mustu; dopu na misata di firmintazziuni addiventa vinu. Usatu già a li tempi di li greci, la racina è una di li curtivazziuna cchiù mpurtanti n Sicìlia, nta lu sud di l'Europa. Ntô sèculu XX, la curtivazziuni dâ racina si giniralizzau nta tuttu lu munnu.
Autri dinuminazziuna lucali[cancia | cancia la surgenti]
Ntâ parrata jacitana e nti àutri parrati di la Sicilia si dici riggina.


text:
Òrdini alfabbèticu
L'òrdini alfabbèticu è un criteriu pi urdinari un gruppu di nomi o, cchiù 'n ginirali, palori.
Lu criteriu usatu cunzìdira la prima littra di ogni nomu o palora appartinenti a lu gruppu; li nomi o palori vennu urdinati comu nta l'alfabbetu:
Ci ponnu puru èssiri nomi o palori chi accumincianu cu na littra ca nun esisti nta l'alfabbetu sicilianu:
Quannu si fannu listi ca cumprènninu nomi o palori straneri, nurmalmenti si usa l'òrdini alfabbèticu ntirnazziunali:
- A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z


text:
1838
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
- 1 di austu: Vittoria veni ncurunata Riggina dû Regnu Unitu.
- Friedrich Wilhelm Bessel misura pi primu la distanza di na stidda cô metudu dâ parallassi.
Nati[cancia | cancia la surgenti]
- 17 di austu: Tommasu Cannizzaru, pueta e ntillittuali sicilianu
Morti[cancia | cancia la surgenti]
- 19 di maiu: Sir Richard Hoare, archioluggu e viaggiaturi ngrisi


text:
Nurmanni
Li Nurmanni rapprisèntanu nu pòpulu nòrdicu chi discinneru dî Vichinghi cu nturnu vineru dî paisi dû nord comu Svezzia, Norveggia e Danimarca. A partiri dû sèculu IX sti vichinghi accuminzaru a fari li briganti e li latri di mari pi tutta l'Europa sittintriunali, ma comu si vidi ntâ mappa â manu dritta, s'attruvàvanu puru a l'autru latu di l'Europa. Pû fattu dî soi ticnichi di navigazzioni e battaglia assai avanzati, sti vichinghi s'addivintaru currennu currennu na forza minazzusa pi tutta l'Europa.
Circa lu 900 s'attruvàvanu spissu ntô nord dâ Francia, abbicinu lu cunfini mudernu cû Belgiu, e cci accuminzaru stabbiliri li culonî nichi. Ntô 911 Carlu III, lu Sìmprici cidìu nu tirritoriu a unu dî capi di sta genti chi si chiamava Hrolf (o Rollu, e di ccà accuminza la storia dî Nurmanni.
Tra dui ginirazzioni, sti vichinghi addivintaru christiani e vinneru latinazzati (criannu nu dialettu dû francisi chiamatu lu francisi nurmannu. Ntô sèculu XI li Normanni (oramai cumpritamenti latinizzati e ammisculati cû pòpulu lucali) accuminzaru fari li soi propî cunquisti, jennu ô nord, abbersu la Ngriterra, e ô sud, abbersu l'Italia miridiunali.
Li Nurmanni ntâ Ngriterra[cancia | cancia la surgenti]
Già di longu tempu li re danisi e chiddi anglusassuni eranu a guerra pû cuntrolli di l'ìsula. St'ùrtimi cô tempu s'avàvanu mparintatu chî duchi nurmanni. Grazzî a sti linìi di parintatu lu re anglusassoni Eduardu lu Cunfissuri (figghiu di na nurmanna) avìa pututu scippari ntô 1042 la curuna dû figghiu di Canutu (Knut) lu Granni, raffurzannu la prisenza nurmanna ntâ Ngriterra; nfatti s'attruvàvanu assai nurmanni ntâ sò curti.
Ntô 1066 Eduardu murìu senza discinnenti, ma lassannu comu lu sò aredi lu duca Gugliermuo di Nurmannia. L'aristucrazzia ngrisi avìa elettu Aroldu chi rignau pi quarchi misi. Ma ntô uttùviru Gugliermu attravirsau la Manica pi fari valiri li soi propî diritti. Lu sò asèrcitu abbattìu l'anglusassuni ntô cèlibbri Cummattimentu di Hastings e Aroldu fu ammazzatu cu na fileccia. Tra quarchi misi Gugliermu, dittu lu Cunquistaturi, fu ncurunatu re di l'arciviscuvu di Westminster.
Gugliermu ntroducìu ntâ Ngriterra lu feudalisimu francisi ma veni cchiù ricurdatu pâ ridazzioni dû Domesday Book, na nchiesta cû scopu di riggistrari li beni e li pirsuni dû tirritoriu dû regnu. Stu cinsimentu, accabbatu ntô 1086 pâ lingua latina ricca di tèrmni anglusassuni, è unu dî ducumenti cchiù mpurtanti ô liveddu stòricu, suciali, ecunòmicu e pulìticu.
I Normanni nta l'Italia Miridiunali[cancia | cancia la surgenti]
Quasi cuntimpuraniamenta â conquista dâ Ngriterra, gruppi di nurmanni s'attruvavanu già nta l'Italia miridiunali, p'accuminzari comu surdati di vintura, attirati dî pussibbilitati chi uffrìanu li ribbillioni antibizzantini in Puglia. Sti surdati di vintura, circa lu 1025, uffreru li soi sirvizzi pi cuegghiè chi vulìa pagari. Pi stu modu s'arriccheru, e araciu araciu criscìu li tirritorî chi cuntrullaru (lu primu fu la cuntea d'Aversa cu Rainulfu Drengot ntô 1030). Prestu, trasìu ntà scena la famigghia Autavilla cummannata di Gugliermu vrazzu di ferru (mortu ntô 1046), cu iddu veni nu canciamentu radicali di l'aspirazzioni dî nurmanni nta l'Italia miridiunali.
Papa Liuni IX, vidennu la sò Beniventu minazzata, pruvau a trattinìrili; ma l'asèrcitu puntificiu fu ruinusamenti battutu nnû cummattimentu di San Paulu di Civitati (1054), lu Papa fu catturatu, e così Beniventu arristau n'ìsula puntificia nta na terra nurmanna.
Ntô 1059 Rubertu lu Guiscardu d'Autavilla strincìu un pattu cu Papa Niccolò II, lu Cuncurdatu di Melfi, cu cui si addicchiarava lu duca di Puglia (chi cumprinnìu puru la Basilicata), la Calabbria, parti dâ Campania e la Sicilia (chi era però ancura ntê manu dî musulmani). Li Nurmanni rinisceru a prestu a accabbari la prisenza bizantina e dunca puteru didicarisi â Sicilia.
Ruggeru I di Sicilia, lu frati di Rubertu, cummannau nu gruppu di cavalleri ntô 1061 attaccannu l'ìsula e criannu na prisenza nurmannu pirminanti abbicinu a Missina. Rinisceru ntô 1072 a arrivari in Palermu, chi vinni poi addicchiarata la capitali. La cunquista dâ Sicilia cci vulìa trent'anni, ma ntô 1091 cascau l'urtimu paisi saracinu, Notu, a tuttâ Sicilia era sutta lu cummannu nurmannu.
Ruggeru I muriu ntô 1101, e sò figghiu Ruggeru II, nfini, rinisciu a uniri la Sicilia e li tirritorî nurmanni di l'Italia miridiunali pi furmari lu Regnu di Sicilia, criannu accusì in Italia nu statu di diminsioni cunziddirèvuli: lu Regnu nurmannu di Sicilia. Ruggeru II, vinni numinatu re di Sicilia nnâ cattidrali di Palermu duranti la notti di Natali dû 1130. Iddu agghiunciu lu Ducatu di Nàpuli ntô 1137 e li Assisi di Arianu ntô 1140. Lu Regnu era organizzatu ntôn modu feudali strittu basatu suprâ pirsuna dû munarcu.
Lu Regnu nurmannu di Sicilia nta l'Italia miridiunali appi tèrmini ntô 1194 cu morti di Tancredi di Lecci) doppu cui vinni sutta lu cuntrollu dû svevu, Arricu VI di Hohenstaufen (mortu ntô 1197), a causa dû sò matrimoniu cu Custanza di Sicilia (la figghia di Ruggeru II, morta ntô 1198), juncennu la curuna mpiriali cu chidda dâ Sicilia.
Vuci currilati[cancia | cancia la surgenti]
- Regnu di Sicilia
- Sicilia (ebbica nurmanna)
- Rubbertu lu Guiscardu
- Ruggeru I di Sicilia
- Ruggeru II di Sicilia
- Siculu-nurmannu
- Storia dâ Calabbria (èbbica nurmanna)


text:
826
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- La summossa pupulari contra Fotinu, cuvirnaturi dâ Sicilia, havi nu certu successu, ma appoi lu istigaturi dâ summossa, Eufemiu veni cummattutu a Sarausa e si ni appi aggh'iri 'n Africa.
Nati[cancia | cancia la surgenti]
- Sant'Atanasiu di Catania
- Metodiu, evangilizzaturi dî pòpuli slavi (data di nascita prisunta tra lu 826 e lu 828)
Morti[cancia | cancia la surgenti]
- Fotinu, cuvirnaturi dâ Sicilia è ammazzatu dî rivurtusi siciliani.


text:
Ska-P
Li Ska-P sù un gruppu musicali ska-punk spagnolu ca si furmau nti lu 1994 a Madrid e accamora n attivitati doppu di na pausa di tri anni. È una di li ska-band chiù canusciuti e mpurtanti di l'Auropa e di lu munnu (suprattuttu nti la Amèrica dû Sud).
Lu nomu di lu gruppu vèni di lu sò gèniri di musica (ska e punk), ma macari di un jocu di palòri: ntû spagnolu "Ska-P" vèni prununziatu escape, ca significa "fujuta". La sò mascotte è lu jattu chiamatu Lopez, un jattu di strata ca purtanu cu d'iddi.


text:
Totò Schillaci
Totò Schillaci, (Palermu, 1 di dicèmmiru 1964), Salvatore comu nomu di vattìu, fu nu jucaturi di palluni di l'anni '90 e prubbabbirmenti unu dî jucatura siciliani di càuciu cchiù famusi di tutti li tempa. Jucau cû Missina (risurtannu lu megghiu attaccanti di la storia di la scuatra di lu Strittu) e câ Juventus. Cummucatu ntâ nazziunali taliana fu capucannuneri dû campiunatu munniali dâ FIFA dû 1990 jucatu 'n Italia. Dopu pruvau a jucari macari in Giappuni prima di finiri la sò carriera.


text:
Tarxien
Tarxien (o Ħal Tarxien) è na lucalità situata ntô sud-est di l'ìsula di Malta, ca havi na pupulazzioni di 7.608 abbitanti, e nu mpurtanti situ archiològgicu pi l'ìsula. Sunnu visitàbbili tri templi e nu museu d'èbbica preistòrica.
Li templi[cancia | cancia la surgenti]
Li tri templi, scupruti di Sir T. Zammit ntô 1914-1919, foru custruiuti ntra lu 2200 a.C. e lu 1800 a.C..
Macari ca hannu chianti sumigghianti, acchiànanu a èbbichi diversi.
Lu ngressu principali cunnuci ô terzu tempiu; lu cchiù ricenti chinu di sufisticati mutivi dicurativi, ma lu cchiù picca mpurtanti dû puntu di viduta strutturali. Ntâ dritta si nòtanu li resti di na culussali stàtua 'n petra cu robbi drappiggiati. Dâ stàtua, prubbabbirmenti àuta tri metri, arresta sulu la parti di sutta unni si vìdinu pruspirusi cianchi ca fannu pinzari ca era didicata â dea dâ firtilità. Â basi s'attrova nu purtusu, uriggianariamenti chiudutu cu na petra, unni vinni attruvata na lama di sèrci addupirata pê rituali cu certiduni ossa d'armali.
Lu secunnu tempiu è furmatu di tri seri paralleli d'àbsidi menzicirculari attaccati di nu passaggiu ca vapi di nord a sud. Ntê blocchi di latu dê mura si nòtanu certiduni purtusa ca assicuràvanu li porti di cumunicazzioni. Nti unu dê mura ca cunnùcinu ô primu tempiu si pò taliari nu vasciurilevu ca rapprisenta dui tàuri e na troia (scrofa), ca sunnu sìmmuli rispittivamenti dâ forza e dâ firtilità.
Lu primu tempiu è custruiutu cu lastruna e blocchi nun travagghiati e, essennu lu cchiù anticu, vinni canciatu pâ custruzzioni dû secunnu. Spartuti casuarmenti ntô cumplessu si nòtanu granni petri tunni ca sirveru a chiddi ca lu custrueru pi fari tummulari li granni blocchi di petra. Pô sò pusizziunamentu, certi voti macari simmètricu, si penza ca avìssuru nu significatu màggicu.
Liami Esterni[cancia | cancia la surgenti]
- Cunzigghiu Lucali di Tarxien
- The Tarxien Temples - Article from Grip magazine (Maltese publication)


text:
Ibn Giobair
Ibn Giobair traslittiratu puru comu Ibn Jobair o Ibn Jubayr (Valencia primu di sittèmmiru 1145- m. 1217) fu nu viaggiaturi arabbu. Fu sigritariu pê principi almoadi di Granada.
Biografìa[cancia | cancia la surgenti]
Dicidìu di fari lu pellegrinaggiu â Mecca ntô 1183. Partìu lu primu di frivaru 1183 e riturnàu lu 25 di aprili 1185. Passàu pi l'Egittu, La Mecca, Medina, Bagdad, Mossul, Aleppu, Damascu, Tiru, Acri e Palermu, unni friquintàu la curti di Gugghiermu II. Scrissi nu libbru di memorî, lu Voyage chi si rifirisci ô pirìudu tra lu 1183 e lu 1185. La sò tistimunianza è prizziusa pi la discrizzioni dâ Terra Santa all'ebbica dê cruciati dû puntu di vista di nu musulmanu. Di sò piriudu passatu n Sicilia parra tra l'autri cosi dû re Gugghiermu II circunnatu di fìmmini, chi parra e legghi l'arabbu e chi vivi comu nu re arabbu.


text:
San Camillu de Lellis
Camillu De Lellis (Bucchianicu, 25 di maiu 1550 – Roma, 14 di giugnettu 1614) fu un Parrinu e Riliggiusu talianu Funnaturi di Clerici Rigulari Ministri di Malati (Camilliani).
Biografìa[cancia | cancia la surgenti]
Quannu nasciu so matri era assai anziana. U patri era sempri luntanu e a muggheri murìu quannu u picciriddu avia tridici anni. Era judicatu di tutti fantasticu, libbiru e bizzarru. Ntô 1574, doppu un naufraggiu scinniu ‘nterra a Napuli e si jucau tutti i dinari e carti. Truvò travagghiu comu muraturi pa costruzioni di un Cummentu di frati Cappuccini.
Unu d’idi ci dissi: “ Diu è tuttu, tuttu u restu è nenti; abbisogna sarvari l’arma can un mori “. Vulia addivintari cappuccinu, ma nun fu accittatu; stava nò spitali di ‘ncurabili, chiddu rumanu di Sant’Japicu, pi na chiaja suppurata. Fu numinatu Mastru di Casa: puulizzia chi so manu i malati di cancru e i vasa, ci lava i pedi, ci duna robbi puliti e un lettu. Dici ca i malati su a pupilla di Diu; voli ca a sirvizzu di malati ci fussiru genti ca ci vonnu stari p’amuri. San Fulippu Neri, so Cunfissuri, u scuraggia, picchì dici ca sulu nun pò guvirnari tanta genti. Ma Camillu, puru sapennu picca Tiuluggia si fa urdinari parrinu. Accumincia a so attività nò Spitali di Santu Spiritu.
Era u Spiziu vulutu di Papi e Camillu si porta l’acqua biniditta, u libru di prijeri, l’acqua pi biviri, i rinali. Ogni tantu dici: “ Cchù anima, cchiù cori na ddi manu ! “ Un jornu arrivau u Cummendaturi du Spitali, ma Camillu ci fici sapiri ca era occupatu cu Jesù Cristu e na ddu minutu nun nu putìa arriciviri.
Chi juvini ca u sicutavanu si nni j una autri Spitali: Napuli, Genuva, Mantuva, Milanu. Si fa affidari a dirizioni du Spitali. Quannu a Roma ci fu a alluviuni du Teveri, fa spustari o primu pianu tutti i malati chi robbi e accussì i potti sarvàri.
Camillu è prontu pi tutti i situazioni, pesti e caristia.
Funnò quattordici Cummenti e ottu Spitali, cu 80 Nuvizi e 242 Riliggiusi. Dintra a ‘nfirmiria du spitali Camillu sta pi moriri e aspetta u Signuri ca ci dici: “ Viniti biniditti du Patri miu: eru malatu e mi vinistivu a visitari…. “.
Un parrinu ci dissi: “ Diu t’ammustri a so facci miti e jujusa “.
Muriu a 64 anni u 14 jugnettu 1614. Biatificau u 7 aprili 1742 du Papa Papa Binidittu XIV ca u fici Santu u 29 Jugnu 1746. Nò 1886 Liuni XIII u dichiarò cu San Giuvanni di Diu Patronu univirsali di malati, di nfirmeri e di spitali. A Festa è u 14 Jugnettu.
Riliquii[cancia | cancia la surgenti]
U Corpu è na Cresia di Santa Maria Maddalena a Campu Marziu a Roma; u Cori è a Roma na l’Infirmiria da stissa Cresia e un pizzuddu a Aciriali (CT); autri Riliqui sunnu a Bucchianicu (CH).
Bibbliografìa[cancia | cancia la surgenti]
- Ritratti di Santi di Antoniu Sicari ed. Jaca Book, 1988.


text:
Stone Cold Crazy
Stone Cold Crazy è na canzuni ru gruppu ngrisi de Queen, ca fa parti ri l'album Sheer Heart Attack, ru 1974.
A paternità ra canzuni è ri Freddie Mercury, ca nto 1970 a scrissi pi lu gruppu runni sunava, i Wreckage. A canzuni però veni attribuita a tuttu lu gruppu picchì ci foru tanti canciamenti musicali. Stone Cold Crazy è criruta da alcuni comu una ri primi canzuni heavy metal, nonostanti u gèniri si fussi già ufficialmenti affermato anni prima, grazzi a gruppi comu Led Zeppelin, Black Sabbath e Deep Purple. A canzuni, pruposta ru gruppu 'n quasi tutti i spittaculi ri primi anni da loru carriera, fu pubblicatu comu singulu 15 anni dopu a pubblicazioni no discu, nto 1989, comu latu B ra canzuni The Miracle. Pi l'occasioni fu pubblicata a versioni live cantanta no spittaculu tinutu nto 1974 o Rainbow Theatre ri Londra. Brian May no DVD compreso no Queen Rock Montreal, nisciutu nto 2007, rissi: “A canzuni fu criata da Freddie cu na chitarra eletrrica”. A rivista musicali “Q” descrissi “Stone Cold Crazy” comu na canzuni trash metal, geniri ca nun esistiva na chiddu pìriodu, facennu di lu gruppu u patri ri stu geniri.
Versioni ri Metallica[cancia | cancia la surgenti]
Nto 1991 u gruppu mèricanu ri Metallica fici na cover da canzuni, prima misa na compilation pubblicata 'n occasioni ru 40° anniversariu ra funnazzioni ri l'etichetta discugrafica Elektra Records. Poi a canzuni fu misa comu latu B no singulu Enter Sandman, e 'n l'album ri cover Garage Inc.. A canzuni, diversa ri l'originali po testu, vinciu u premiu Grammy comu megghiu canzuni heavy metal ru 1991.
James Hetfield cantò Stone Cold Crazy nzemi a li Queen e a Tony Iommi ri Black Sabbath o Freddie Mercury Tribute Concert.
Curiusità e arricanuscimenti[cancia | cancia la surgenti]
- Stone Cold Crazy nto 2009 arrivò o 38º postu na VH1’s 100 Greatest Hard Rock Songs, a classifica ri megghiu 100 canzuni hard rock di sempre stilata da VH1.
- Stone Cold Crazy affaccia ne videogiochi Rock Revolution e Guitar Hero: Metallica.
- No discu Killer Queen: A Tribute to Queen è prisenti na cover ri Stone Cold Crazy cantata da li Eleven e da Josh Homme, cantanti ri Queens of the Stone Age.


text:
Lufthansa
Lufthansa è u nomu dâ cumpagnìa aèria nazziunali dâ Girmania.
Funnata ntô 1926, lu sô nomu urigginariu fu Deutsche Luft Hansa Aktiengesellschaft, abbriviatu succissivamenti nta Lufthansa. U nomu "Lufthansa" diriva di Luft ("aria" n tudiscu) e Hansa (a midemma palora usata ppi ndicari a Lega ansiàticu, l'organizzazzioni cummirciali attiva ntô Nord Europa duranti u Mediuevu). La sô sedi suciari s'attruva a Culonia mentri lu sô ariuportu principari è chiddu di Francuforti.
Àutri cumpagnìi dû gruppu Lufthansa sunnu a Lufthansa Regional, l'Augsburg Airways, a Lufthansa CityLine e l'Air Dolomiti.


text:
30 di giugnettu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1159: Cu l'assediu a Mahdia s'accapa lû duminiu nurmannu nte costi Africani dû meditirraniu. La cità di Mahfia, difinnuta di l'urtimi nurmanni arristati ddà si arrinnìu lu 21 di jinnaru 1160.
- 1930: A Muntivideu, l'Uruguai vinci lu primu campiunatu munniali di calciu.
- 1932: A Los Angeles s'accumenza li jocura olimpici X.
Nati[cancia | cancia la surgenti]
- 1863: Henry Ford, ndustrialista miricanu
- 1958: Kate Bush, cantanti ngrisa di pop rock
Morti[cancia | cancia la surgenti]
- 1898: Otto von Bismarck


text:
Contrabbassu
Lu contrabbassu eni lu cchiù vasciu strummentu a arcu. La sò funzioni principali eni chidda di mèttiri la basi di l'armunìa di qualiegghiè cumpusizzioni musicali. Raramenti havi nu rolu di sulista, tranni nta li cuncerti scritti apposta p'addimustrari virtuusismu e versu cu nu strummentu curiusu e diffìcili di sunari.
La sò storia accumenza comu tutti li strummenti a arcu ntâ mùsica di l'Innia, ma di lu contrabbassu comu lu videmu ora s'havi la prima nutizzia nta lu trattatu di Silvestru Ganassi Dal Fontego ca lu metti ntâ famigghia di li violi chiamànnulu Arciviola Contrabbassa o Viuluni. Di sta data lu contrabbassu pigghia na pocu di canciamenti finu a arrivari â virsioni attuali cu 4 o 5 cordi d'azzaru (finu a lu 1920 li cordi èranu di vudeddu). Di sti tèmpura stu strummentu s'usa oltri ca ntâ mùsica clàssica (unni li megghiu maistra sunnu Franco Petracchi e lu miricanu Gary Karr) ntô jazz c'havi comu sunatura abbirsati Charlie Mingus, Ron Carter, e Niels Pedersen.


text:
Glasnost
Glasnost è na palora russa ('n alfabbetu cirìllicu: rлácHocTb) chi signìfica «trasparenza». L'Etimoluggìa è: glas (vuci) o puru glatit (rènniri pùbbricu), traducìbbili â littra comu «gniscari la palora».
Vinni usata di Mikhail Gorbačëv, a partiri dû 1986, pû ricanuscimentu dî riformi dû modu di addijiri li numinati dû Partitu Cumunista di l'Unioni Suviètica, e nfini rifirìu puru ô cummàttiri li vizzi e li privileggi di l'apparatu pulìticu.
Cchiù giniralmenti, doppu nu tempu, fu usata puru â circulazzioni lìbbira di nfurmazzioni e nutizzi ntra l'Unioni Suviètica. Chianu chianu l'Unioni Suviètica si riniscìu a acquistari la libbirtati di stampa, na cosa chi nun era mmagginàbbili duranti tutta l'èbbica cumunista.


text:
Univirsitati di li Studi di Palermu
L'Univirsitati di Palermu s'attrova a Palermu, Sicilia e fu funnata nta lu 1806.
Eni urganizzata nta 12 facultàti.
Storia[cancia | cancia la surgenti]
L'Univirsitati di Palermu fu funnata ufficiarmenti ntô 1806, macari ca la ràdica d'idda s'attrova nta lu 1498, quannu midicina e liggi èranu ggià nzignati ddocu.
Tanticchia cchiù tardu ntâ storia, di la sicunna parti di lu sidicèsimu sèculu, li patri gisuiti, dâ sedi dû Culleggiu "Massimo al Cassero", garanteru tìtuli ntê discipplini di la Tiuluggìa e Filosufìa - argumenti unni avìanu stati mastri pi chiossai di ducent'anni.
Ntô 1767 li patri gisuiti foru mannati fora dû regnu di lu Re Firdinannu di Burboni, nzinu a quannu, 37 anni cchiù tardu, turnaru a ripigghiàrisi li cattidri, ca nta ssu tempu avìanu passati a la "Riggia Accadèmia".
A stu tempu lu stissu Re Firdinannu addicisi di garantiri nu stàbbili cchiù dicenti pi l'accadèmia, traslucannu vicinu a la Crèsia di San Giuseppi la lucazzioni dô Cunventu di li Patri Teatini.
Duppu l'unificazzioni di l'Italia, nta lu 1860, l'Univirsitati di Palermu vinni mudernizzata sutta a la granni passioni di lu chìmicu Stanislau Cannizzaro, accussì comu lu ministeru e la spicializzazzioni di li "Studi Àrabbi - M. Amari", pigghiannu la furma ca sarva quasi nzinu a oggi.
Di lu 1984 lu edificiu principali di l'universitati, ca ospita l'ufficiu di lu Ritturi, eni Palazzu Steri, unu di li chiu mpuranti idifici storici di Palieimmu custruitu nta lu 1307 e ca prima era a risidenza di li Chiaramonte.
Non tantu assi luntanu di Palazzo Steri, supra nu piezzu di tirra ca prima appartiniva a li Chiaramonte, li Giardini Butanici di Palieimmu custituisciunu n'autra perla di l'Univirsitati.
Oggi, l'univirsitati crisciu nta n'istituzzioni cu 2.000 prufissuri e 50.000 studenti unni veni purtata avanti ricerca nta tutti li principali campi di lu sapiri.
Nta li urtimi anni l'univirsitati avi pigghiatu attivamenti parti nta prugramma di coopirazzioni intirnazziunali.
Urganizzazzioni[cancia | cancia la surgenti]
Ci sunu 12 facultàti nta cui l'univirsitati eni spartuta:
- Facultàti d'Aggricultura
- Facultàti d'Architittura
- Facultàti d'Arti e Umanitati
- Facultàti d'Iconumia
- Facultàti d'Iducazzioni
- Facultàti d'Ingigniria
- Facultàti di Lieggi
- Facultàti di Matimatica, i scienzi fisiche i naturali
- Facultàti di Miricina
- Facultàti di Fisica
- Facultàti di Farmacia
- Facultàti di Scienzi Pulitichi
Viriti macari[cancia | cancia la surgenti]
- Lista di l'univirsitati siciliani
- Lista di l'univirsitati taliani
- Ortu butanicu di Palieimmu
- Centru di studi filulòggici e linguìstici siciliani


text:
Arma dî Carabbinera
L'Arma dî Carabbineri una di li quattru forzi armati taliani è, ca dipenni dû Ministeru dâ Difesa. Havi nu rolu di forza militari e macari di polizzìa.
N Italia si ponnu chiamari cû nùmmuru 112 gratuitu.
Ìndici
Storia[cancia | cancia la surgenti]
Dâ funnazziuna â Sicunna Guerra Munniali[cancia | cancia la surgenti]
L'Arma havi stata funnata lu 13 di giugnettu dû 1814 dû Reghi di Sardigna Vittoriu Emanueli I di Savoia, sutta lu nomu di Carabbineri Riali, spirannusi â Gendarmerie nationale, la ginnarmarìa francisa ca facìa survizza sia militari ca civili. Li primi hannu statu scigghiuti n menzu a l'Armata Sarda, ma sulu chiddi cu na bona cunnutta e ca sapìunu lèggiri e scrìviri macari. Lu nomu diriva dâ carabbina, la scupetta ca ancora oi veni usata pi tradizzioni. La prima battagghia ca ficiru fu chidda di Grenoble, unni nu squatruni di cavaddarìa caricau li truppi francisi facennuli fujiri. Ntô 1822 nesci lu Riulamentu Ginirali unni spùntunu li 3 rèuli funnamintali di l'Arma:
- Li Carabbineri s'hannu a cunziddirari sempri n survizzu, qualegghiè l'ura e lu casu;
- Li Carabbineri hannu a fari li survizza sempri n cucchia, tranni pi chiddi d'urdinanza comu la trasmissioni di dispacci urgenti;
- Li Carabbineri s'hannu a cumpurtari sempri nta na manera distinta, urbana, dicisa, dignitusa e cheta, e macari mparziali e umana.
Duranti lu Risorgimentu, li Carabbineri risurtaru fideli ô reghi, e pi stu mutivu cci veni affidata la prutizzioni dû stissu ntê campi di battagghia. Duranti la battagghia di Pastrengo, lu Maggiuri Alessandro Negri di Sanfront s'accurgìu ca l'austrìaci s'avìanu avvicinatu unni lu reghi stava, allura ordinau la carica di so' tri squatruni a cavaddu, cacciannuli. Stu fattu pirmittìu la vittoria. Duranti l'Unificazzioni, pi nun dari la mprissioni di n'occupazzioni, si stituìa nu novu corpu lucali nta ogni statu ca cadìa: accussì nasceru li Carabbinera dâ Tuscana, dâ Sicilia etc.
Junciuta l'Italia ntô 1861 (tranni ca pû Vènitu e lu Statu dâ Cresia), li vari corpi di Carabbineri lucali si junceru nta l'Arma di Carabbinera Riali (Arma dei Carabinieri Reali). Nta st'anni s'attruvaru a cummàttiri spiciarmenti contra li briganti nzinu a quannu li forzi taliani arrinisceru a tràsiri ntô Statu dâ Cresia câ famusa Breccia di Porta Pia, nu purtusu nta nu muru ca dividìa l'Italia, unni parteciparu li Carabbineri.
Di tannu, l'Arma fu arricanusciuta comu unu di li cchiù mpurtanti corpi dû Statu talianu, cuntribbuennu macari nta missioni di guerra e di paci all'èstiru (comu pâ Cunquista di l'Eritrea e la Guerra italu-turca), e li survizza civili, unni s'arricorda lu cuntribbutu d'aiutu duranti lu tirrimotu di Missina dû 1908.
Ntâ Prima Guerra Munniali, nzèmmula ê cummattimenti, li Carabbineri sirveru pi mantèniri l'òrdini ntê fila dî surdati mpignati a cummàttiri.
Finuta la Guerra, l'Italia s'arritruvau nta na diffìcili situazzioni pulìtica, ca vidìa la nàscita dû Fascismu e li sonna di rivoluzzioni dâ manca. Sti du' muvimenti si facìanu guerra unu cu l'àutru e li Carabbineri allura funnaru ntô 1921 li Battagghiuni Mòbbili (Battaglioni Mobili). Assai furu chiddi ca mureru pi manu di tutti dui li muvimenti.
Quannu Mussolini addivintau Primu Ministru, circau di riddùciri e ndebbuliri l'Arma pû fattu ca chista arristau sempri fideli ô reghi. Strugghiu li Battagghiuni Mòbbili e ô so' postu cci desi putiri a nu novu corpu: la Milìzzia Voluntaria pâ Sicuritati Nazziunali e fici crìsciri macari lu corpu dâ Polizzia di Statu, dannucci a sti dui ncarichi ntê citati e rilijannu li Carabbineri ntê zoni rurali. Ccà cummatteru contra la Mafia ntâ Sicilia, e li malandrini ntê Calabbrî e ntâ Sardigna. Parteciparu ê cummattimenti pâ cunquista di l'Africa Livantina Taliana: la Somalia, l'Eritrea e l'Abbissinia e doppu dèsiru na manu pi mantèniri la paci e la sicuritati. Ccà funnaru li zaptiè, Carabbineri di etnia lucali.
Ntâ Sicunna Guerra Munniali, li Carabbineri furu mpignati ntê frunti dâ Grecia e dâ Russia e nta l'Africa Taliana: fu ccani ca mmattìu la famusa battagghia di Culqualber, unni, doppu misi senza munizioni nè manciari, si jittaru contra li ngrisi cummattennu a l'arma janca, murennu casi tutti. Quannu lu Fascismu cadìu, li Carabbineri attaccaru a Mussolini doppu ca desi li dimissioni ô reghi, e fu tinutu "carciaratu" nta nu rifuggiu muntanaru supr'ô Gran Sasso, vinennu appoi libbiratu dî tudischi. Agghicatu l'8 di sittèmmiru, unni l'Italia firmau l'armistiziu cu l'Alliati, li Carabbineri (e l'italiani tutti) s'attruvaru nimici di tudischi ca nzinu a picca tempu prima èrunu alliati. Li tudischi megghiu urganizzati e armati, si mìsiru a depurtari li Carabbineri, orammai na forza nimica, ê campi di stirminiu e di cuncintramentu. Assai ni furu ammazzati ma, doppu nu primu mumentu di abbannunu, s'organizzaru e si junceru ê forzi di risistenza comu partiggiani. S'arricorda lu Fronte Clandestino di Resistenza dei Carabinieri (Frunti Clannistinu di Risistenza dî Carabbineri), ca cuntava tipu 6000 militari. Àutri Carabbineri cummatteru e si sacrificaru nto nomu dâ Patria, e forsi lu cchiù famusu di chisti fu Salvo D'Acquisto, ca si pigghiau li curpi di n'attintatu ca ammazzau na para di tudischi, facennusi justizziari cunzapìvulu.
Dâ fini dâ Guerra a oi[cancia | cancia la surgenti]
Finuta la Guerra, li Carabbineri àppiru a sòffriri, a causa dû spasciamentu, nu piriudu diffìcili. Lu Südtirol vuciàva nnipinnizza cû tirrurismu e ntâ Sicilia criscìa la forza di li muvimenti mafiusi e nnipinnisti (Sarvaturi Giulianu). L'Italia era ancora china di armi ca vinìunu usati fàcili duranti l'atti di viulenza. Pi sti mutivi li Carabbineri s'àppiru a riorganizzari lesti pi cummattiri e cuntinuari a mantèniri l'òrdini ntô Paìsi. Ntô 1962, Giovanni De Lorenzo addivintau lu novu Cumannanti Ginirali di l'Arma. Pi risìstiri a tutti sti prubbremi, fici na campagna di riorganizzazzioni e ammudirnamentu: fici canciari li divisi, facennuli fari tutti uniformi; fici criari li scoli pi l'ufficiali; rinegozziau l'accordu Carcaterra, ca prividìa li survizza dî Carabbineri ntê zoni rurali e chiddi dâ Polizzia ntâ citati, facennu riturnari l'Arma nta l'ària urbana; criau li gazzelle, li màchini di survizzu di cuntrollu; nutau la mpurtanza di l'elicòttira sia p'usi militari ma macari di lutta ô brigantaggiu; fici rinnuvari l'armamentu e misi a disposizzioni di l'Arma àutri menzi ùtili, comu carri armati e autubblindi.
Ntô 1964, li vèrtici di l'Arma s'avìunu organizzatu pi fàciri nu corpu di Statu (sutta lu nomu n còdici di Piano Solo) ca nun vinni mai attuatu.
Ntê 1960ini, nta l'Italia nasceru novi muvimenti di tipu eversivu, zoè chiddi di l'Anni di Piombo (Anni di Chiummu), unni la lutta pulitica sia di manca ca di dritta criscìu nzinu a pigghiari li culura dû tirrurismu e dâ viulenza armata. Lu Ginirali Carlo Alberto Dalla Chiesa fu chiddu ca megghiu di tutti s'organizzau pi cummàttiri stu finòminu, capennu ca pi fàciri chistu, s'avìa a pinzari e aggiri comu li stissi pirsuni ca si jìa contru. Fici nfirtrari Carabbineri ntê loca unni si pinzava ca s'ammucciàvanu li mèmmira di sti gruppa eversivi. Nta picca misi, rumpìu li gruppa cchiù forti (chiussai chiddi di manca) e viulenti e fici attaccari li capi storichi già ntô 1974. Assai furu li Carabbineri ca mureru nta stu pirìudu pi manu di sti muvimenti.
Dalla Chiesa mori appoi, n Palermu, sutta li corpa dâ Mafia doppu c'avìa statu mannatu ntâ Sicilia mâ cummatti. E propia la Mafia fu n'àutru "nimicu" di l'Arma. Li Carabbineri attaccaru e firmaru li màssimi boss dû pirìudu cunigghiunotu, primu ntra tutti Totò Riina.
Li Carabbineri furu e sunnu ancora mpignati all'èstiru nta varî missioni, comu pâ Guerra dî Barcani ntê 1990ini e comu nta l'Afghanistan e nta l'Iraq nta l'anni 2000. Macari ccani assai pajaru cû sangu.
Sìmmula[cancia | cancia la surgenti]
Li sìmmula dî Carabbineri su':
- Lu Stemma Arardicu;
- la marcia, ca si chiama La Fedelissima, cumpunuta ntô 1929;
- lu muttu, "Nei Secoli Fedele" (Ntê Secula Fideli)
- la festa, lu 5 di giugnu, jornu ca â bannera cci fu data la Midagghia d'oru ô Valuri Militari;
- la patruna, Virgo Fidelis, n'àutru nomu dâ Madonna, ca si cèlibbra lu 21 di nuvèmmiru, jornu dâ battagghia di Culqualber.
Divisa[cancia | cancia la surgenti]
La divisa dî Carabbineri cancia a sicunna dâ staggiuna: la divisa dû mmernu è na giacca nìura, stivaleddi nìuri e na bannulera; chidda d'astati è na cammisa cilesti chî manichi curti. Li quasuna sunnu sempri nìuri cu na rica russa ê lati dî jammali.
Na vota, nzinu ô 1987, la divisa d'astati era culuri khaki (canusciutu comu "culuniali").
Lu famusu friggiu di l'Arma è na granata cu na ciamma a trìdici punti chicati dû ventu câ scritta R.I. (Repubblica Italiana).
Curtura[cancia | cancia la surgenti]
Li Carabbineri hannu sempri statu prisenti ntâ tradizzioni di chidda ca oi è l'Italia. Sempri prisenti pâ pupulazzioni, di st'ùrtimi nni pigghiaru, suprattuttu, beni. La prima òpira unni spuntaru fu Pinocchio di Carlo Collodi. Di tannu li Carabbineri furu usati abbastanza ô spissu ntâ lìttiratura. N'asempiu famusu è Il Giorno della Civetta (Lu jornu dâ cucca) di Liunardu Sciascia, di quali ficiru macari nu film.
Ntâ televisioni sunnu assai li serî TV ca hannu li Carabbineri comu prutacunisti.
N àutri lingui[cancia | cancia la surgenti]
Lu nomu ufficiali dî Carabbineri è n italianu: Arma dei Carabinieri. Nta l'àutri lingui dâ Sicilia s'arricorda l'arbërisht: Karabinerët.


text:
Totò Riina
Salvaturi Riina (Cunigghiuni (PA), 16 di nuvèmmiru 1930), saputu sèntiri "Totò û curtu", è nu mafiusu sicilianu. Latitanti pi quasi tutta la sò carrera Riina è n carciri di lu 1993.
Biugrafia[cancia | cancia la surgenti]
Nti lu 1943, Totò, so' patri e so' frati Giuseppi, stàvanu circannu di livari la prùvuli di sparu di na bumma miricana c'attruvaru. Chista pirò cci scuppiau e mureru tutti, tranni Totò. Di stu pirìudu vinni arristatu ppi aviri ammazzatu tuttu lu bistiami di lu so' cuitaniu Duminicu Di Matteo. Macari di sti tempi Totò addumannava lu pizzu a li cuntadini. Cchiù nn'avanti, ammazza Giuvanni Falconi e Paulu Borsellinu, dui jùdici contru la mafia.
Lu 16 aprili 1974 Riina si spusa su muggheri, Antonietta Bagarella. Di cca nn'avanti a Riina sunnu attribbuiti diversi crimini e ammazzatini ca marcaru la storia dâ mafia siciliana pi bona parti dâ secunna mità dû vintèsimu sèculu.
- Lu prucuraturi Petru Scaglione (ammazzatu nii lu 1971)
- Lu tinenti culunnellu Giuseppi Russo (ammazzatu nii lu 1977)
- Lu jurnalista Mariu Francese (ammazzatu nti lu 1979)
- Lu pilìticu Micheli Reina (ammazzatu nti lu 1979)
- Lu capu di la squatra mòbbili Boris Giulianu (ammazzatu nti lu 1979)
- Lu jùdici Cesari Terranova (ammazzatu nti lu 1979)
- Lu prisidenti di la Riggioni Siciliana Piersanti Mattarella (ammazzatu nti lu 1980)
- Lu capitanu dî carrabbinera Emanueli Basile (ammazzatu nti lu 1980)
- L'unurevuli Piu La Torre (ammazzatu nti lu 1982)
- Lu prifettu Ginirali Carlu Albertu Dalla Chiesa (ammazzatu nti lu 1982)
- Lu puliziottu Caloggiri Zucchetto (ammazzatu nti lu 1982)
- Lu iudici Roccu Chinnici (ammazzatu nti lu 1983)
- Li cummissarî Peppi Montana e Ninni Cassarà (ammazzati nti lu 1985)
- Lu mprinnituru Lìbberu Grassi (ammazzatu nti lu 1991)
- Li jùdici Falconi e Borsellinu (ammazzati nti lu 1992).
Totò vinni arristatu a Palermo ntô 1993, di na squatra spiciali dî ROS. Vinni misu nta nu càrciri duru.


text:
Rumanìa
Statu di l'Europa orientali, ccu 22 miliuna d'abbitanti, affacciatu a est ntô Mari Nìuru.
Storia[cancia | cancia la surgenti]
A partiri dâ secunna guerra mundiali, la Rumania ha statu nu statu cumunista nzinu a la rivuluzzioni di Natali dû 1989. Doppu varî vicissitùdini, la Rumanìa di oggi è nu statu ca si sviluppa, grazzi supratuttu a li nvistimenti di l'Europei. Lu primu di jinnaru dû 2007 la Rumanìa, comu la sò vicina, la Bulgarìa, trasi nta l'Unioni Europea.
Giografìa[cancia | cancia la surgenti]
Situata ntâ riva nord dû Danubbiu, la Rumanìa è dilimitata puru dâ catina muntagnusa dî Carpazzi. Cunfina ô sud câ Bulgaria, a ovest câ Serbia, a nord ovest cu l'Unghirìa e a nord cu la Moldavia e l'Ucraina.
Pruvinci[cancia | cancia la surgenti]
La capitali è Bucarest. Amministrativamenti si sparti nta 41 pruvinci ca sunnu:
Li Cità dâ Rumanìa[cancia | cancia la surgenti]
- Arad
- Baia Mare
- Bacău
- Brăila
- Bucureşti
- Buzău
- Braşov
- Cluj-Napoca
- Craiova
- Constanţa
- Drobeta Turnu Severin
- Galaţi
- Giurgiu
- Iaşi (Iasi)
- Lugoj
- Miercurea Ciuc
- Oneşti (Onesti)
- Oradea
- Piteşti
- Ploieşti
- Reşiţa
- Satu Mare
- Sibiu
- Suceava
- Târgu Jiu
- Târgu Mureş
- Timişoara
- Tulcea
- Vaslui
- Zalău
Viditi puru:[cancia | cancia la surgenti]
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu


text:
Marzu 2008
1 di marzu, sabbutudìa
- Sanremu - Lu 58èsimu festival dâ canzuni italiana, cunnuttu di Pippu Baudu si chiudìu.
2 di marzu, duminicadìa
- Mosca: Pi l'elizzioni dû novu prisidenti dâ Russia, lu candidatu dû cuvèrnu, Dimitri Medvedev vincìu ô primu turnu cu circa lu 68% di voti.
- Gaza: Cummattimenti massivi fannu dicini di morti tra li cummattenti di Hamas ma puru tra li civili dî campi di rifuggiati palistinisi
3 di marzu, lunidìa
- Lu cantanti d'òpira sicilianu Giuseppi Di Stefanu murìu. Avìa 86 anni. S'arricodanu di iddu l'òpiri cantati 'n coppia cu Maria Callas
5 di marzu, mercuridìa
- Gerusalemmi: N'attintatu kamikazi fa 8 morti nti na scola talmudica israeliana.
6 di marzu, jovidìa
9 di marzu, duminicadìa
- Guyana francisi: L'ESA arriniscìu lu lanciu dû Jules Vernes nu cargu pi lu rifurnimentu 'n vìviri e acqua pâ stazzioni spazziali ntirnazziunali.
15 di marzu, sabbutudìa
- Tirana: N'arsinali â pirifirìa dâ cità albanisi scoppiau criannu pànicu tra la pupulazzioni. Si cuntanu armenu 6 morti e 250 firiti.
16 di marzu, duminicadìa
- Melbourne: Lewis Hamilton vincìu lu GP d'Australia di Formula 1. Li Ferrari di Kimi Raikkonen e di Felipe Massa s'àppiru a ritirari.
17 di marzu, lunidìa
- Lampidusa: Tra ieri e òi li sbarchi di clannistini ripigghiaru, cu l'arrivu di circa 450 extracumunitari.
21 di marzu, venniridìa
- Mazzara: Nu pischirècciu attruvau ntô Canali di Sicilia a 450 metri sutta lu mari na dicina di ànfuri antichi e àutri riperti lìgnei. Na dicina d'anni fa n'autru peschirecciu di Mazzara avìa piscatu lu cèlibbri Sàtiru danzanti.
31 di marzu, lunidìa


text:
Parallassi
La parallassi è nu finominu otticu ca si rifirisci ô spustamentu apparenti di n'uggettu ca s'attrova n primu chianu rispettu a nu certu sfunnu, quannu l'ussirvaturi si movi pripindicularmenti. N astronumia lu metudu dâ parallassi fu lu primu metudu usatu pi misurari la distrnza dî stiddi. Lu principiu è semplici: si na stidda s'attrova a na certa distanza nti na pusizzioni pirpindiculari di l'orbita dâ Terra, chiossai la stidda è arrassu, cchiù nicu è l' angulu di parallassi, zoè l'angulu ca rapprisenta lu spustamenti apparenti dâ stidda rispettu ê stiddi dû sfunnu.
Stu metudu fu usatu pi la prima vota ntô 1838 di l'astronumu Friedrich Wilhelm Bessel pi misurari la distanza dâ stidda 61 Cygni.


text:
Sergiu Liuni
Sergiu Liuni (Roma, 3 di jinnaru dû 1929 – 30 di aprili dû 1989) fu nu riggista, sciniggiaturi e prudutturi di pillìculi talianu. Doppu quarchi film senza successu granni ntô stili peplum (cû film Il colosso di Rodi), Sergiu Liuni si didicau ô stili western, criannu capulavori comu C'era una volta il West, Per un pugno di dollari, Il buono il brutto e il cattivo, Per qualche dollaro in più. L'ùrtumu sò film fu la saga C'era una volta in America. Assai mpurtanti foru pi lu successu dî sò film li culonni sunori di Enniu Morriconi, unni nti l'arranciamenti fiura puru quarchi vota lu marranzanu. Liuni fu arricanusciutu comu unu dî cchiù mpurtanti riggisti dâ storia dû cìnima, puru si fici picca pillìculi nna sò carrera: la sò riggìa sfirniciusa, ricca di cosi novi e stili, fici scola e fici tantu ca fici turnari lu western nna l'anni sissanta.
Biografìa[cancia | cancia la surgenti]
Figghiu d'unu di chiddi chi fìciru lu cìnima mutu talianu, Vicé Leone, accanusciutu cu lu nomu pi l'arti Roberto Roberti, e di l'attrici Edvige Valcarenghi, arricanusciuta cu lu nomu pi l'arti Bice Waleran (ccà 'n Italia comu Bice Valerian), Liuni accuminciò a travagghiari nna l'ambienti dû cìnima, prestu prestu, quannu avìa diciott'anni.
Già nna l'anni cinquanta accuminciò a scrìviri li sò sciniggiaturi, accamora pi ddi pillìculi ca s'acchiamàvanu "peplum", pillìculi ca pàrranu d storia chî custuma ca ci piacìanu assai a li sò tempi (accanusciuti â Mèrica puru comu "sword and sandal", chi voli diri "spata e sànnali").
Iddu appi puru na parti nica, comu unu ca si vidi pi picca minuti, 'n "Latri di bicicletti" di Vittorio De Sica (era unu di ddi preti tidischi ca foru pigghiati di suprassàutu di l'acqua di celu.
Filmuggrafìa[cancia | cancia la surgenti]
- L'urtimi juorni ri Pompei (1959)
- 'U giganti ri Rodi (1961)
- P'un pugnu ri picciuli (1964)
- Pi quarchi picciulu chiossai (1965)
- 'U Buonu, 'u làriu, 'u cattivu (1966)
- C'era 'na vota 'u West (1968)
- Calati a tiesta (1971)
- C'era 'na vota 'a Merica (1984)


text:
1943
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 17 di aprili: L'apparecchi miricani làssanu cascari li bummi supra Palermu, Sicilia, duranti la secunna guerra munniali.
Giugnettu[cancia | cancia la surgenti]
- 10 di giugnettu: Secunna guerra munniali - Li alliati sbàrcanu 'n Sicilia attuannu l'Opirazzioni Husky.
- 11 di giugnettu: Secunna guerra munniali - Li tudischi contrattàccanu li alliati in Sicilia.
- 22 di giugnettu: Li forzi alliati, guidati dû ginirali George Patton acchiàppanu Palermu, Sicilia, ntâ Secunna Guerra Munniali.
Austu[cancia | cancia la surgenti]
- 17 di austu: Secunna guerra munniali - Li forzi alliati rinèscinu a suttaduminari la Sicilia.
Sittèmmiru[cancia | cancia la surgenti]
- 12 di sittemmiru: Benito Mussolini, veni libbiratu dû cummannu tudiscu.
Uttùviru[cancia | cancia la surgenti]
- 1 di uttùviru: Secunna guerra munniali - Nàpuli veni accupata dî surdati Alliati.
Nati[cancia | cancia la surgenti]
- 6 di sittemmiru: Roger Waters, musicista dû gruppu Pink Floyd
- 8 di dicèmmiru: Jim Morrison, cantanti miricanu dâ musica rock
Morti[cancia | cancia la surgenti]
- 22 di dicèmmiru: Beatrix Potter, scrittrici ngrisi


text:
Grímsey
Grímsey è n'isula nica a Nord dâ costa sittintriunali di l'Islandia.
Giografìa[cancia | cancia la surgenti]
Situata direttamenti supra u circulu pulari articu cchî coordinati 66°33'17"N, 018°01'03"W. Dista 40 km dâ costa e a tirra cchiù vicina a idda è l'isula di Flatey, a 39,4 km di distanza. Grímsey é na municipalitati (hreppur n islannisi) e lu sô nomu mministrativu é Grímseyjarhreppur, ntâ sýslur di Eyjafjarðarsýsla e ntâ riggiuni di Norðurland eystra.
Ccâ sô superfici di 5,3 km2, l'isula havi lu nzidiamentu cchiú a Nord di tutta l'Islanda, ccu na pòpulazzioni tutali di 92 pirsuni (1 di dicèmmiru 2004). A nnustria principari è a pesca. Grímsey è culligata a l'isula principari, cchiù pricisamenti, ô portu di Dalvík, ccu un traghittu. C'è macari un ariupòrtu nicu (codici IATA "GRY") ccu voli di e ppi Akureyri (codici IATA "AEY").


text:
Catigurìa:Matimàtica
Sta catigoria cunteni fatti, definizioni e pirsuni riguardanti la matimatica ca si trovunu nta la Wikipedia in Sicilianu.
La paggina si agghiusta automaticamenti. Pi fari cumpariri na vuci cca, sutta la vuci scriviti "Category:Matimàtica" tra parentesi quadra duppia.
Suttacatigurìi
Sta catigurìa cunteni li 13 suttacatigurìi nnicati ccà sutta, sùpira nu tutali di 13.
Artìculi ntâ catigurìa "Matimàtica"
Sta catigurìa cunteni li 160 pàggini nnicati di sècutu, supra nu tutali di 160.


text:
Tia Carrere
Tia Carrere (Honolulu, 2 di jinnaru 1967) è n'attrici, mudella e cantanti statunitenzi.
Ìndici
Biografìa[cancia | cancia la surgenti]
Primi anni[cancia | cancia la surgenti]
È d'urrìggini filippina, cinisa e spagnola. Lu sò veru nomu è Althea Rae Duhinio Janairo: pari ca lu nomu d'arti "Tia" veni dû fattu ca sò soru â nica, Alissandra, stracanciava pi chiamàrila lu nomu d'idda e anveci di Althea, la chiamava Tia.
Nzinu di quannu era picciuttedda pruvau la carrera di cantanti: accusì, ntô 1985, participau a la trasmissioni tilivisiva Star Search, unni, pirò, già ô primu turnu non passau. Scuntenta, si nni ivu a travagghiari nta na drugherìa di Waikiki unni vinni uccasiunarmenti nutata dû pruduttori Mike Greco ca la vosi cu iddu.
Nucuraggiata dê sò stissi ginitura, fici nu pruvinu p'aviri na parti ntô film Aloha Summer, unni eppi nu successu bunazzu.
Primi successi[cancia | cancia la surgenti]
Doppu picca tempu si trasferiu a Los Angeles, 'n California.
Dô 1985 a lu 1987 fu ntô cast dâ soap opera General Hospital, mentri ntô 1986 fici na participazzioni straurdinària ntô telefilm d'avvintura A-Team.
Grazzi a la sô biddizza, accuminciau a travagghiari macari comu mudella, ntô mentri ca cuntinuava chiddu d'attrici:doppu arcuni travagghi nichi, comu a Resa dei conti a Little Tokyo dô 1991 (nzemi a Dolph Lundgren e Brandon Lee), ntô 1992 arrivau Fusi di testa, ca rapprisenta la sò prima pillìcula mpurtanti: Tia Carrere cumpari ntâ cummedia ntô rolu di na cantanti cinesa di nomu Cassandra, ca fà nnamurari lu protagunista ntrippitatu di Mike Myers.
L'anni '90[cancia | cancia la surgenti]
Doppu na participazzioni a lu show MacGyver, unni ntrippitau la parti di na maestra di karate, arripigghiau la sò prima spirienza comu cantanti: addivintau la frontgirl di nu gruppu hard rock ca prupunìa ntô ripirtoriu cover di li Black Sabbath e di li AC/DC.
Ntô 1993 rifiutau nu rolu ntâ seria tv Baywatch (ca veni datu a Carmen Electra) ppi girari lu sèguitu di Fusi di testa, zoè Fusi di testa 2. Ntô stissu annu, nzemi a Sean Connery, fu protagunista dû noir Sol Levante.
Ntô mesi di nuvèmmiru dô 1992, Tia Carrere si maritau cu Elie Samaha, pruduttori italu-libbanisi ca appoi pruduci arcuni travagghi di l'attrici prima dô divorziu, ca s'ebbi ntô 1999.
Lu innaru dô 1993 vidi Tia Carrere e lu sò miravigghiusu corpu supr'â cupirtina di la famusa rivista Playboy. Sempri ntô stissu annu, pùbbrica nu discu musicali titulatu Dream, ca pirò nun eppi nu granni successu di vìnniti, tranni ca ntê Filippini, unni vincìu lu discu di plàtinu: stu passu fàusu la cumminci a turnarisinni ô cìnima. Ntô 1994 idda ntrèppita lu rolu di tirrurista nta nu film d'azzioni ca, a ditta d'assai critici, è tra li cchiù beddi e divirtenti di l'ùltimi deci anni: True Lies (di James Cameron, cu Arnold Schwarzenegger e Jamie Lee Curtis). Ntô 1995 fu la rapinatrici Gina Walker nti Gli immortali, e ntô 1996 participau ô cìnima còmicu ntâ parudìa High School High, unni fici la parti di la sicritària Victoria Chapell.
Ci foru appoi àutri film di cassetta comu Kull the conqueror (1997) e suprattuttu Hercules (1998), prima d'arrivari â sèria tv Relic Hunter (1999), ca vinni trasmittuta cu bonu successu macari 'n Italia, unni Tia Carrere è prutagunista. Lu sò pirsunaggiu, la prufissuressa di archioluggìa Sydney Fox, è na speci di Indiana Jones fìmmina, ma ntâ rialità è cupiata macari ûu videu-jocu Tomb Raider e di la sò iruina Lara Croft.
Cchiù di ricenti, ntô 2002 ci detti la voci a Nani, la soru di Lilo, ntô film animatu Lilo e Stitch. La spirienza dô duppiaggiu, ca ivu bona, vinni cunfiermata n'annu doppu 'n Duck Dodgers, sèria animata unni fu l'animatrici di Queen Tyrani.
Eventi ricenti[cancia | cancia la surgenti]
Ntô innaru dô 2003 fici n'àutru sirvizziu nuda ppi Playboy, a distanza di deci anni di chiddu di prima. Tia Carrere hà sempri stata assai cuntrària a ammustràrisi nuda, n'abbast'a pinzari ca ntâ pillìcula Resa dei conti a Little Tokyo ntê sceni unni hav'appariri senza veli, o sò postu ci mìsiru na contrufijura.
Di quarchi tempu Tia Carrere ripigghiau la carrera di cantanti, e nta l'austu dô 2003 appi n'unurificenza dâ prisidintissa filippina Gloria Macapagal-Arroyo, ca ci prumittìu di travagghiari nta nu novu album nto sò studiu prisidinziali.
Doppu ca divurziau di Elie Samaha, lu 31 di dicèmmiru 2002, si mariatau cû futògrafu e jurnalista Simon Wakelin e àppiru na figghia, Bianca, nasciuta lu 25 di sittèmmiru 2005. Ora Tia Carrere campa a Toronto, 'n Canada.
Filmografìa[cancia | cancia la surgenti]
- Zombie Nightmare (1986)
- Aloha Summer (1988)
- Fine Gold (1989)
- Fatal Mission (1990)
- Instant Karma (1990)
- Resa dei conti a Little Tokyo (1991)
- Harley Davidson and the Marlboro Man (1991)
- Little Sister (1992)
- Fusi di testa (1992)
- Rising sun (Sol Levante) (1993)
- Wayne's World 2 (1993)
- Quick (1993)
- Treacherous (1994)
- Hostile Intentions (1994)
- True Lies (1994)
- My Teacher's Wife (Un amore di prof) (1995)
- Gli immortali (1995)
- Jury Duty (1995)
- Hollow Point (Impatto devastante) (1996)
- High School High (1996)
- Top of the World (1997)
- Kull the Conqueror (1997)
- 20 Dates (1998)
- Scar City (1998)
- Merlin: The Return (1999)
- Meet Prince Charming (1999)
- Five Aces (1999)
- Lilo & Stitch (2002, voce di Nani)
- La scelta (Torn Apart) (2004)
- Back in the Day (2005)
Apparizzioni tilivisivi[cancia | cancia la surgenti]
- General Hospital (1985-1987)
- The A-Team (1986)
- MacGyver (1992)
- Relic Hunter (1999-2002)
- Nip/Tuck (2007)


text:
Johann Wolfgang von Goethe
Johann Wolfgang von Goethe (Francuforti suprô Menu 1749-Weimar 1832), scritturi tudiscu, ntillittuali e viaggiaturi granni, fu unu dî màssimi rapprisintanti di l'èbbica dû Romanticismu. N Sicilia è ricurdatu p'un viaggiu chi iddu fici tra lu misi di aprili e lu misi di maiu dû 1787, e chi ristau mpressu nta l'òpira Viaggiu n Talia, unni tra l'àutri cosi cuntribbuisci a furmari l'idiali rumànticu dû viaggiaturi chî sò discrizzioni dâ Sicilia di l'èbbica.
Lu viaggiu n Sicilia[cancia | cancia la surgenti]
Goethe agghicau a Palermu lu 2 di aprili 1787 cu na navi partuta di Napuli na trina di jorna prima. A Palermu a parti aviri visitatu la cità Goethe votti fari na visita â matri di Cagliostru, chi vivìa nti nu quarteri poviru e nun havia nutizzi di sò figghiu, chi doppu nu certu successu era cchiui cadutu n disgrazzia. Goethe visitau appoi na villa barocca a Bagarìa, celibbri gia' all'ebbica, ma chi nun ci piaciu a causa di lu stili troppu pisanti pi iddu. Appoi si diressi versu Girgenti unni stesi quarchi giornu.
Dicisi di cuntinuari lu sò viaggiu versu Enna, unni truvau maluttempu. La cità fu accussì inospitali chi si ni partiu subbitu pi Catania unni visitau lu palazzu Biscari. Goethe potti vidiri puru li culati di l'Etna chi cummigghiavanu ancora diversi quarteri vecchi dâ cità. Nun avennu cchiui lu tempu, appi a rinunciari a scinniri versu Sarausa e si diriggiu versu Missina di unni appoi lassau la Sicilia.
Doppu di iddu, àutri viaggiatura, comu Saint Non e Houel viaggiaru pâ Sicilia diffunnennu n Europa li miravigghi di l'ìsula.


text:
Nùmmuru primu
Un nùmmuru si dici primu quannu è divisìbbili sulu pi iddu stissu e pi l'unità. La lista dî nùmmura primi accumincia cu 2, 3, 5, 7, 11, 13 e accussì via. Già Euclidi dimustrau ca esìstinu nfiniti nùmmara primi. Eratòstini sprummintau nu sistema, canusciutu comu criveddu di Eratòstini, pi truvari na lista dî nùmmura primi. La distribuzzioni dî nùmmura primi è assai irregulari, ma lu tiurema dî nummura primi, dimustratu ntô 1896 dû matimàticu francisi de la Vallée Poussin, dici ca lu nùmmuru di nùmmura primi nzinu a x si pò approssimari cu formula x/log x.
Na dimustrazzioni cchiù elementari si detti ntô 1948 grazzî a Erdös e Selberg.
Puru chi li nùmmura primi sunnu infiniti, si canùscinu sulu na quantitati limitata di nùmmura primi. Nzinu a oggi nun esisti nu criteriu ppi custruiri nùmmura primi di na manera sèmplici. Ci sunnu criteri ppi vidiri ca nu nùmmuru è primu o no sulu ppi categorìi speciali di nùmmura, comu li nùmmura primi di Mersenne.
Li nùmmura primi sunnu â basa dâ fattorizzazzioni dî nùmmura naturali, e â basa dâ tiurìa dî nùmmura.
Viditi macari[cancia | cancia la surgenti]


text:
Isabella di Castigghia
Isabella di Trastamara o Isabella I di Castiglia o Isabella la Cattolica (Madrigal de las Altas Torres, 22 di aprili 1451 – Medina dû Campu, 26 di nuvèmmiru 1504) fu riggina cunsorti di Sicilia dû 1469 ô 1504, riggina di Castigghia dû 1474 al 1504, e riggina cunsorti di Aragona, Valencia, Sardegna, Maiorca e riggina titulari di Corsica, Cuntissa cunsorti di Barcellona e dû cuntei catalani dû 1479 al 1504.
Maritata a Firdinannu II di Araguna, cu iddu foru unificati li regni di Castigghia e di Araguna, facennu nasciri lu regnu unificatu di Spagna. Sutta di idda, vinni finanzata la spidizzioni di Cristofuru Colombu, e fu cumpritata la ricunquista dâ Spagna, mittennu fini all'urtimu bastiuni di Al Andalus a Granada ntô 1492.


text:
Salentinu
La palora salentinu (ca si pò diri "salintinu" o "salentinu" in sicilianu standard) pò èssiri cunziddirata comu na tichetta cchiù ca comu na palora ch'ìnnica na lingua unitaria nta tuttu lu Salentu. Spissu, nfatti, a càusa di diffirenzi sustanziali, l'abbitanti di paiseddi picca distanti tra d’iddi nun si ponnu cumprènniri bonu. Lu dialettu salentinu si prisenta càrricu di nfruenzi ca pruvennu dî duminazzioni e dî pòpuli stabbiluti nta sti tirritori ca s’hannu siquiuti ntê sèculi: greci, bizzantini, francisi, spagnoli, arbanisi, àrabbi. Si tratta, a ogni modu, di dialetti rumanzi, ca nta tuttu lu mediuevu foru contrappunuti a li dialetti ellenòfuni diffusi ntâ zona. Lu lèssicu salentinu havi pigghiatu tanti prèstiti d’àutri lingui rumanzi (spagnolu e francisi), arrisintennu sulu marginarmenti dû nflussu dî dialetti greci già citati. Tali parrati dèttiru vita pi sèculi a na sorta d’ària bilingui, di cui oi avemu ancora tistimunianza nta l'ària dâ Grecìa Salentina. Lu salentinu si diffirenza nettamenti dû restu di li dialetti dâ Pugghia, risurtannu veru arrassu, p’asempiu, di chiddu barisi. Nveci havi tanti affinitati cu lu sicilianu, spiciarmenti lu dialettu catanisi e chiddu calabbrisi.
Ìndici
A du se cunta u salentinu[cancia | cancia la surgenti]
L'ària tu tialettu salentinu se stenne susu lu versante atriàticu partennu ta città te Stuni (BR) dunca u mmiscamentu cu lu dialettu pugghisi cria nu tialettu ìbbridu: sintassi salentina e accentu pugghisi. A mmeru lu virsante iònicu te Lupranu (TA) a nord te iddu se cunta nvece lu dialettu tarantinu. Cumprenne (o comprende) dunca (llora) gran parte ta pruvincia di Brìndisi (cuasi tutta putimu ticire), a vanna miretionale ta pruvincia di Tàrantu e la ntera pruvincia di Lecci. Pe semplificare se pote dire (ticire) ca Sutta a lìnia ideale ca vaje te Tàrantu a Stuni (BR), se cunta lu salentinu.
Tialetti te tranzizzione àpulu-salentini[cancia | cancia la surgenti]
Li dialetti te Stuni (BR), Fasanu (BR), Cegghji (BR), Li Castieddi (BR) e Sammichel (BR) suntu tialetti pugghisi cu nfluenze salentine. Sti parlati (cuntati) vègnune chiamati "Dialetti di tranzizzioni àpulu-salentini".
Carattirìstichi[cancia | cancia la surgenti]
A distinzione tra lu dialettu pugghisi e lu salentinu staje sopratuttu incia a funètica: lu tialettu pugghiese tende cu face sonori i cruppi latini comu “nt”, “nc”, “mp” nta “nd”, “ng”, “mb” comu le “s” an “z”, nvece lu tialettu salentinu li lassa sani. N’abbitante te Bari vaje cu prununzia: “candare” pe lu talianu “cantare”, “angora” pe lu talianu “ancora”, “tembo” pe lu talianu “tempo” e “penziero” pi lu talianu “pensiero”. N’àutra particularita funètica, dovuta â'n infruenza sannita fose a trasformazzione te li gruppi “nd” e “ll” an “nn” e “dd” (pe’esempiu “quannu” pe lu talianu “quando”, “cavaddu” pe lu talianu “cavallo”).
Arcuni vucàbbuli salentini[cancia | cancia la surgenti]
Dialettu salentinu -> Lingua siciliana
- acciu, lacciu: accia
- aju, aggiu, agghiu, aggia: agghiu
- ave: fa (litt. "havi", dû latinu "habet")
- ave, 'nc'è: c'è, ci sunu (litt. "havi", dû latinu "habet")
- beddhru, beddu, bedtru, bellu: beddu
- bbivìre, mbire, 'bbèviri: bìviri, vìviri
- bbidire, bb'ìtere, bbedire, 'vvètiri: vìdiri, vidiri
- caddhu, jaddhu: gaddu, poddu
- calieddhru, caleddhu (dû grecu kalos + -ddhru), beddu: beddu
- callifiuri, cavulaffiuri, caulifiuri: cauluciuri
- casette, quasetti, causetti: quasetti
- cavaddhu, cavaddu, caddhu: cavaddu
- cazzare: scacciari
- cerasa, cirasa: cirasa
- chiangìre, chianciri, chiàngiri: chiànciri
- chiazza: chiazza
- ciceri, ciciri: cìciru
- cieddhri, ciuveddi: nuddu
- cipuddha, ciapuddha, cepuddha, cipodda: cipudda
- ciucciu: sceccu
- ciuvieddhri, nisciunu: nuddu, nisciunu
- coddhu: coddu
- cueddhu: coddu (Lecci e dintorni)
- cueddu: coddu (Brindisi e dintorni)
- cummitoru, pampasciune, pummitoru: pumadoru (fig. stùpidu)
- curcarse, corcarse: curcàrisi
- curcumiddhu: carcamidda
- ddumare, ndumare (dû francisi allumer): addumari
- duce, doce, toci: duci
- fatiare, faticare: faticari (ca signìfica « travagghiari »)
- fiaccu (dû spagnolu flaco): ladiu o tintu 2. Stare fiaccu: stari mali
- figatu, ficatu, sicòti: fìcatu
- figghiu, fiju: figghiu
- fiuru: ciuri
- focalire, fucalire: fuculari
- fommecare, fummicare, vommacare: vummicari
- fraima, fratama, fratema, fratima, frama, fratuma, frauma: mè frati (frati mè, frà mè)
- fuecu, focu: focu
- guastàsi, uastasi: vastasu
- jatu: viatu (es. "jat'a tie": viatu a tia)
- llusciare, 'llisciari: allusciari, allisciari
- mammuma, mama, mammama, matrima : mè matri, matri mè, mà mè, mamma mè
- marangiana, maranciana, milungiana: milanciana
- mendule, mennale, mènnuli, menduli: mènnuli
- milune, milone, muloni, miloni: miluni, muluni
- mmaru: amaru
- mpaccire: mpazziri
- mpoddhe, mpodde, mpuddhe: mpudda (supra lu corpu)
- mujere, mugghieri: mugghieri (dû latinu "mùlier"="donna")
- musciu, jattu: gattu, jattu
- pasuli, fasuli: fasoli
- petrusinu, pitrisinu, piddhusinu, putrisinu: pitrusinu
- pimbidori, pummitori, pummidori, pimmitori": pumadora
- posperu, posparu, pospiru: fòsfaru
- sacca, poscia, pocia, pociu, pota, pauta: sacchetta
- sciocare, sciucari: jucari
- sorma, sorima, soruma: mè soru, soru mè
- stutare: astutari (dû latinu "stutare")
- surge, surice, suriciu, sorgi, sorge: surci, sùrici
- subbra, sobbra, susu: supra
- sutta, sotta: sutta
- uddhatieddhi, cuzzeddhe, marruchi: babbaluci
- ulìe, vulìe, volìe, aulìe, aulìvi, aulìi: alivi, ulivi
Àutri palori salentini[cancia | cancia la surgenti]
- cine?, cini?ci?: cu?
- c'ene?, c'eni? Ccite? chi cosa?
- alla mbersa/smersa alla mmerza: â riversa, a la riversa, arriversa
- alla 'mpede, alla 'mpete, alla 'ppeti alla npete: ‘n pedi
- l'audhu, l'addhu, l'otru, l'atru, l'autru: l’àutru
- muddica,muddrica :muddica
Liami nterni[cancia | cancia la surgenti]
Pi lèggiri arcuni artìculi 'n salentinu, taliati ddà:
- Artìculu 'n salentinu di Muntruni
- Artìculu 'n salentinu di Santu Vitu
- Artìculu 'n salentinu di Nucija
- Artìculu 'n salentinu di Caddhìpuli
- Artìculu 'n salentinu di Cutrufianu
- Artìculu 'n salentinu di Racale
- Artìculu 'n salentinu di Lizzanu
- Artìculu 'n salentinu di Maruggiu
Pi l'àutri articuli, vìdiri la catigurìa "parlati salentini".
Rifirimenti[cancia | cancia la surgenti]
- Dialetto salentino (articolo della wikipedia italiana)
- Dialetti della Puglia (articolo della wikipedia italiana)
- Lingue romanze (articolo della wikipedia italiana)
- Gruppo siciliano (articolo della wikipedia italiana)


text:
Girmania
La Ripùbblica Fidirali di Girmania è nu statu europeu ccu capitali Birlinu. Di na populazzioni di circa 80 miliuna, la Girmania ha statu divisa ppi cchiù di 40 anni doppu la Secunna Guerra munniali e la caduta dû Terzu Reich, lu reggimi chi avìa statu mpostu di Hitler.
La riunificazzioni avvinni lu 9 di nuvemmiru 1989 ccu l'abbattimentu dû muru di Birlinu.
Ìndici
Storia
Ebbica latina
Li primi nutizzi mpurtanti dâ storia dâ Girmania pàrranu di vari tribbù di cusidditti barbari ca s'uppònunu all'espansioni rumana a nord di l'Alpi e a est dû Renu. Li rumani agghicanu cumunqui a funnari roccaforti militari chi n sèquitu si trasformanu n cità. E' lu casu di Aquisgrana e di Colonia cità di etimuluggìa chiaramenti rumana.
Ebbica midiuevu
Ntô mediuevu la Girmania fu ô centru di nu putiri pulìticu di tipu munarchicu, funnatu supra la stituzzioni di lu Sacru Rumanu Mpiru, furmarmenti suttamisu ô papa di Roma ma chi dittava liggi nti bona parti di l'Europa cintrali e miridiunali.
Lu XX sèculu
Girmania ha statu divisa ppi cchiù di 40 anni doppu la Secunna Guerra munniali e la caduta dû Terzu Reich, lu reggimi chi avìa statu mpostu di Hitler.
La riunificazzioni avvinni lu 9 di nuvemmiru 1989 ccu l'abbattimentu dû muru di Birlinu.
Pulìtica
La pulìtica n Girmania ê jorna nostri è rigulata di elizzioni piriodichi pi lu cuvernu dî Land e pi lu cuvernu fidirali, lu cui primu ministru havi la càrrica di cancilleri. Li partiti pulìtici cchiù mpurtanti, e chi s'altirnaru ô cuvernu dû paisi sunnu la CDU, a cui apparteni l'attuali cancillera Angela Merkel e lu SPD, sprissioni di l'ànima sucialdimucràtica dâ papulazzioni tidesca.
Giografìa
Cunfina cu la Polonia, la Ripubblica Ceca, l'Austria, la Svizzira, la Francia, lu Lussimburgu, lu Belgiu, l'Olanda e la Danimarca.
Citati mpurtanti
- Amburgu
- Birlinu
- Bonn
- Costanza
- Culonia
- Dresda
- Düsseldorf
- Francuforti
- Friburgu
- Lipsia
- Mònacu
- Rostock
- Stoccarda
Nuti
- ^ Destatis. Current population. Retrieved on 2007-07-02.
Talìa puru
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu


text:
Regnu di Trinacria
Lu regnu di Trinacria nascìu nizziarmenti ntô 1282, ô cuminciari dê vespri siciliani. Fu appoi stituzziunalizzatu lu 30 d'austu 1302, quannu lu sud Italia fu spartutu dâ paci di Cartabbillotta: la Sicilia fici parti dû regnu di Trinacria, guidatu di Fidiricu III d'Aragona e di Eleunora d'Angiò, mentri ca la pinìsula ristò cu lu nomu di regnu di Sicilia, cu lu re Carlu II d'Angiò.
Lu nomu arristau ufficiali finu â morti dû re Martinu I d'Aragona, ntô 1410, quannu la curuna fu accurpata di Firdinannu I d'Aragona cu chidda di Aragona e Valencia. Lu nomu "Trinacria" (di lu grecu "trinakrias", ca signìfica "tri punti") fu scigghiutu 'n unuri di l'anticu sìmmulu di l'ìsula, chiamatu macari trisceli.
Viditi puru:[cancia | cancia la surgenti]
Rifirimenti[cancia | cancia la surgenti]
- Santi Correnti, A Short History of Sicily, Les Éditions Musae, 2002 (traduzzioni ngrisa di l'urigginali talianu: Breve Storia della Sicilia).


text:
Dialettu grecu-salentinu
Lu dialettu grecu-salentinu comu lu grecu-càlabbru è nu dialettu dû grecu chi si parra ntâ Pugghia miridiunali, antica culonia greca prima e bizzantina poi.
Diffusioni ntô passatu[cancia | cancia la surgenti]
Na vota la lingua era parrata nta tuttu lu Salentu.
Diffusioni ntô prisenti[cancia | cancia la surgenti]
Oi la lingua è parrata sulu nta deci cumuni dû Salentu: Sternatìa, Cascignanu, Melpignanu, Sulitu, Zuddhrinu, Corianu, Martanu, Carpignanu, Martignanu e Calimera.


text:
Jan Łukasiewicz
Jan Łukasiewicz (Liòpuli, 21 di dicèmmiru 1878 - Dubbrinu (Irlanna), 13 di frivaru 1956) havi statu nu filòsufu e matimàticu pulaccu.
Li sò principali travagghi sunnu centrati supra la lòggica matimàtica. 'N stu campu ntrodusse mpurtanti nuvitati nta la lòggica prupusizziunali, nta lu principiu di nun cuntraddizzioni e nta lu principiu di lu terzu esclusu. Iddu è macari canusciutu pi la nvinzzioni di na nutazzioni senza l'usu di parintesi, la nutazzioni pulacca nversa, utilizzata nta li esprissioni algibbrichi utilizzati 'n ammitu nformaticu.
Lu nomu si prununcia [jan wuka'ɕɛvitʃ].


text:
Pruvincia di Rausa
La pruvincia di Rausa è na pruvincia dâ Sicilia di 308.103 abbitanti. Havi n'aria di 1.614 km² e na dinzitati di 190 abbitanti p'ogni km². S'affaccia ntô Mari meditirràniu, e nzèmmula câ pruvincia di Sarausa, è la pruvincia cchiù miridiunali dâ Sicilia. Si cunfina chî pruvinci di Sarausa, Catania e Cartanissetta.
Li cumuna cchiù mpurtanti sunnu Rausa, Muòrica, Vittoria, lu Comisu, Scicli, lu Puzzaddu,Spaccafurnu, Acati, Ciaramunti e Giarratana.
L'econumìa[cancia | cancia la surgenti]
È la pruvincia cchiù ricca dâ Sicilia comu rèdditu pro-càpita, grazzi â sò econumìa ciurenti, chi s'ha sviluppatu rapidamenti e cuntinuamenti di l'anni 60 dû sèculu XX.
L'econumìa dâ pruvincia di Rausa si basa suprattuttu supra l'agricultura e la pruduzzioni ntinsiva. Ntâ cità di Vittoria esisti unu dî cchiù granni mircati all'ingrossu di frutta e virdura di tutta l'Italia.
Lu turismu di massa nun è assai sviluppatu. Grazzî â classificazzioni di l'UNESCO dî cità di Rausa Ibla, Muòrica e Scicli, nu turismu aduci si sta lintamenti sviluppannu.
Curiusità[cancia | cancia la surgenti]
La pruvincia di Rausa è quarchi vota suprannuminata 'n sensu pusitivu la pruvincia babba. Una dî raggiuni è chi la mafia, binché prisenti 'n certi sittura di l'econumìa, a diffirenza di l'autri pruvinci, nun ha cunnizziunatu l'econumìa e la pruvincia ha pututu sviluppàrisi rilativamenti sana, tantu chi òccupa na pusizzioni bona tra li clàssifichi di qualità di vita dî cità dû sud di l'Italia.
La parrata rausana è n'autra curiusità lucali: li chia chie chiò chiù divèntunu ntô sicilianu lucali cià, cie, ciò, ciù.


text:
Cirasuolu di Vittoria
Lu Cirasuolu di Vittoria è un vinu D.O.C.G. (D'urìggini cuntrullata e garantita) ca poti èssiri pruduttu sulamenti ntê prunvici di Caltanissetta, Catania e Rausa. È n'assimbraggiu di dui vitigni sìculi, lu Calavrisi e lu Frappatu (di Vittoria).
Ìndici
Carattirìstichi[cancia | cancia la surgenti]
- Culuri: di russu cirasi a viulàciu.
- Aduri: ciurali e fruttatu.
- Sapuri: siccu e chinu. Frutta nìura assai prisenti.
- Cunzirvazzioni: media (4-6 anni)
Storia[cancia | cancia la surgenti]
Lu Cirasuolu di Vittoria attuali nascìu ntô 1606, nzèmmula â citati di Vittoria. La funnatrici desi tirrena a l'abbitanti sulu pi fàricci crìsciri vigneti.
Abbinamenti cunzigghiati[cancia | cancia la surgenti]
Carni russa, carni arrustuta. Puru bonu câ carni janca n sarsa.
Zona di pruduzzioni[cancia | cancia la surgenti]
Cumuni di Niscemi, Gela, Riesi, Butera e Mazzarinu n pruvincia di Caltanissetta. Cumuni di Caltagirone, Licodia Eubea e Mazzarrone n pruvincia di Catania. Cumuni di Vittoria, Comiso, Acate, Chiaramonte Gulfi, Santa Croce Camerina e Rausa n pruvincia di Rausa.


text:
Jattu di Schrödinger
Lu jattu di Schrödinger eni nu spirimèntu mintàli di fisica quantistica. Lu spirimèntu a statu strummintàtu di lu fìsicu Erwin Schrödinger. Chìssu sintissi a ddiri ca nun bèni utilizzàtu nu jàttu vèru. Unu s'ammagginàri di mintìri nu jattu intra na buàtta isulàta. Nu cuntaturi Geiger e tantìcchia di nu limèntu radiuattivu rintra na buàtta. Duoppu tanticchia di tiempu, putìssi ssiri macàri n'ura, unu di l'atumi di lu limentu dicàdi mittiènnu radiuattivitàti. Chissu vèni misuràtu di lu cuntatùri Geiger ca jeni culligàtu a na machinicèdda ca arrilàscia lu viliènu c'avissi a mazzàri lu jattu (mischinu!).
A quistiòni paradussali ora eni: duoppu n'ura lu jattu eni vivu o mortu? A 'ntirpritazziòni clàssica di lu spirimèntu di Schrödinger eni ca finu a quànnu lu scàtulu eni ciùsu, lu jàttu eni sia vivu ca muortu nta nu statu quantìsticu supirpusizziunatu. Quànnu lu scàtulu si ràpi, a funzioni d'onda si cullassa e li stati quantici vènunu rèsi nòta a l'ussirbatùri ca pò finarmenti vèniri a cuscienza di lu fattu ca lu jattu eni vivu o mortu.
Lu prubblema risoltu di lu spirimentu mintali ni fa capiri ru còsi:
- ca na pirsuna ca ràpi a buàtta antirfirìsci câ rialitàti 'nta nu livèllu macruscòpicu (quinni nun eni cchiu lu liveddu micruscopicu dâ fisica quantistica);
- e ni fa capiri macàri ca a pirsuna ca ussèrva e lu spirimèntu di lu jattu ana ssiri cunzidirati cu rifirimentu a intrambi 'nta lu stessu mumentu sincrònicu.
Sulu taliannu rintra a scàtula unni si sta faciènnu lu spirimèntu a pirsuna anfruènza lu "statu di vita o di morti" di lu pòviru jattu.
Lu jattu eni sia mortu ca vivu finu a quannu l'usservazzioni prova lu so statu (ca veni ciamatu "supirposizzioni").


text:
Pomu di sodoma
U pomu di sodoma (Solanum linnaeanum) hè una pianta o un arburettu chì face parte di a famiglia di e Solanaceae. Hè altu sin'à trè metri. I frutti sò prima gialli, eppò dopu rossi, è finalmente neri. Sò velenosi. I sinonimi di Solanum linnaeanum sò: Solanum sodomaeum o Solanum sodomeum. U pomu di sodoma hè originariu d'Africa, ma si trova in tutte e rigione di u Mediterraniu. Fiurisce da maghju à settembre. Si trova à spessu à u cantu di u mare o di e strade.
In Corsica[mudificà | edità a fonte]
U pomu di sodoma hè cumunu in Corsica, bench'ellu ùn fussi micca originariu di Corsica.
Da vede dinò[mudificà | edità a fonte]
- i fiori di Corsica
- u pomu


text:
Timple
Lu timple è nu strumentu musicali curdufunu tipicu di li Isuli Canarii.
Assai simili a na chitarra o macari a l'ukulele di li Isuli Hawaii, è costituitu di na cascia armunica assai nica, para a chidda di lu cavaquinho purtughisi câ sula diffirenza ca chidda dû timple è vummata di sutta e sta parti è chiamata "joroba". Stu strumentu havi cincu cordi, ma ponnu èssiri macari quattru, e vari tipi di accurdatura. La cchiù usata e frequenti è: RE,LA,MI,DO,SOL.
Storia[cancia | cancia la surgenti]
La sò uriggini è ncerta. Si pinza, vista l'assumigghianza, ca nascìu di la chiatarra barocca, purtata ntî isuli Canarii di li spagnoli duranti la colunizzazzioni. Fu usata n casi tutti li aggruppazzioni folkloristichi e ntî fisti populari di l'arcipèlacu, chî suli eccizziuni di li isuli di La Gomera e di El Hierro. Accamora lu timple attrova na diffusioni tutali nti li Canarii e, sibbeni lu sò primu usu era d'accumpagnamentu, si pò vìriri comu strumentu principali n assai gruppi lucali di musica jazz, pop e folk.


text:
Aquisgrana
Aquisgrana (da l'italianu; in francese: Aix-la-Chapelle; in tedescu: Aachen o ancu Bad Aachen) hè una cità in Germania incù più di 250.000 abitenti, vicinu à e fruntiere cù la Bèlgica è li Paesi Bassi. A superficia hè di 160 km². Dapoi u 1890, quandu a cità hà avutu più di 100.000 abitenti, Aquisgrana hè cunsiderata cum'è a grande cità a più occidentale di u paese.
Hè una vechja, un'antica cità incù una storia assai longa. Si tratta d'una fundazione di l'antichi Rumani. Hè cunnusciuta pè u so riccu patrimoniu culturale è architettònicu. Aquisgrana hà un vescu è una scola tècnica.
Geugrafìa[mudificà | edità a fonte]
Aquisgrana hè situata in u dettu land (statu federale) di Nordu Renu-Westfalia, à a trìplice fruntiera di Germania-Bèlgica-Paesi Bassi. A lunghezza di a fruntiera di a cità hè di 87,7 chilòmetri, di i quali 23,8 km cun a Bèlgica è 21,8 km cù i Paesi Bassi.
Toponimìa[mudificà | edità a fonte]
Ci sò parechji toponimi per a cità di Aquisgrana. In lingua corsa, lu nome Aquisgrana da u talianu hè storicamente lògicu, ma oghje, perchì a Còrsica face parte di u statu francese è ci hè una grande influenza di a lingua francese nant'à a lingua corsa, u nome francese Aix-la-Chapelle hè ancu, forse più cunnusciutu.


text:
Orca
L'orca (Orcinus orca) è un mammìfiru marinu c’apparteni â famigghia dî Dilfinidi (Citacei Odontoceti).
Abbitazzioni[cancia | cancia la surgenti]
L' orca è diffusa nta tutti l’ ocèani e li mari dû munnu e campa sia nta l’abbissi sia ntê vascifunni vicinu ê costi agghicannu a li voti addrittura nzinu ê foci d’arcuni ciùmira.
Nurmarmenti però l'orca prifirisci campari nta l’acqui friddi di lu Polu Nord unni, ‘n astati, caccia tra li vanchi di ghiacciu. Sulu arcuni specî mìgranu d’astati versu l' equaturi, ‘n manera veru sìmuli ê baleni griggî che mìgranu vicinu ê costi statunitenzi.
Caccia[cancia | cancia la surgenti]
L' orca si nùtrica principarmenti di pisci, calamara, feri, fochi e liuni marini.
A diffirenza di tanti àutri specî l'orca nun attacca quali è gghiè criatura ma si lìmita a cacciari li specî cchiù friquenti dâ zona.
St’armali siddu nun sono ‘n vrancu si lìmitanu a cacciari armali di tagghia nica mentri quannu sunnu ‘n gruppu pùntanu a armali macari cchiù grossi d’iddi comu arcuni baleni.
Cumpurtamentu[cancia | cancia la surgenti]
L'orca campa nurmarmenti ‘n gruppi cumposti dâ fìmmina, li sò picciddi, fìmmini cchiù anziani e stèrili e un màsculu adurtu. Chista è na famigghia basi chiamata midemma pod.
Tutti li cumpunenti di sta famigghia "pàrranu" tra d'iddi attraversu soni di variu gèniri e ogni pad havi lu propiu linguaggiu.
L'orca havi n’òrganu spicìficu postu supra la frunti ca pò usari comu sonar. Tutti l’uggetti curputi di l’unni sunori arrimànnanu nu leccu ca l’orchi pircipìscinu comu n’armali o comu na roccia a evitari.
Ripruduzzioni[cancia | cancia la surgenti]
Na fìmmina d’orca pò riprudùcirisi cu diversi màsculi, midemma di diversi pod. Allura li màsculi, nun putennu arricanùsciri li figghi, s’òccupanu di tutti chiddi prisenti ntô sò gruppu.
Doppu circa 1 annu e menzu di gistazzioni la fìmmina parturisci un sulu picciddu, di norma nta l’acqui vascî, e lu porta sùbbutu vicinu a unu di li sò parenti.
Na fìmmina d’orca pò aviri un figghiu ogni 6 anni vistu li longhi curi ca la matri porta ô figghiu.
Diminzioni[cancia | cancia la surgenti]
Lu pisu dû màsculu d’orca pò agghicari nzinu a 7700 Kg, mentri chiddu dâ fìmmina nzinu a 5500 Kg.
La lunghizza è di 9 metri pi lu màsculu e 8 metri pi la fìmmina.
L' Orca è lu mammìfiru cchiù viloci ô munnu (‘n acqua) e pò jùnciri la vilucitati di 55 km/h.


text:
Caronda
Caronda (Catania, VI sèculu a.C.) fu nu mpurtanti liggislaturi grecu.
Biografìa[cancia | cancia la surgenti]
Comu Dracuni di Ateni e Licurgu di Sparta, fu auturi dî liggi dâ sò cità e nun sulu, pirchì li sò liggi foru aduttati d'àutri culoni dâ Magna Grecia, e n particulari a Rhegion (l'attuali Reggiu Calabbria), unni si trasfirìu n esiliu (Aristòtili, Politica, II 1274a). D'iddu nun sapemu nenti, a parti lu fattu chi Zaleucu e Pitagora foru li sò mastri, e chi appartinìa a burghisìa.
Li nutizzi supra li sò liggi, tramannai di Aristòtili e di Diodoru Siculu sunnu ligginnari, ma pari chi si uccupàssiru spiciarmenti di drittu familiari.


text:
Metropolitan Museum of Art
Lu Metropolitan Museum of Art (chiamatu spissu di li miricani The Met) s'attrova nta la citati di Nova York (Stati Uniti), nnô quarteri di Manhattan, vicinu ô Central Park.
È unu di li musei cchiù granni e mpurtanti dû munnu. Dintra di iddu si ponnu attruvari òpiri di artisti antichi, muderni e cuntempuranî: Pierre Bonnard, Sandro Botticelli, Agnolo Bronzino, Caravaggio, Paul Cézanne, Gustave Coubert, Edgar Degas, El Greco, Paul Gauguin, Artemisia Gentileschi, Edouard Manet, Claude Monet, Pablo Picasso, Jackson Pollock, Pierre-Auguste Renoir, Georges-Pierre Seurat, Vincent van Gogh, Jan Vermeer, Paul Klee e tanti àutri.
Gallirìa di quatri[cancia | cancia la surgenti]
-
-
-
-
-
-
-
-
-
-
-
New York Pictures 3 by emauscr.jpg

seg_langs: zho_Hans scn_Latn scn_Latn scn_Latn unk unk unk unk unk unk unk unk unk unk unk eng_Latn


text:
Filusufìa
Ìndici
- 1 Difinizzioni di filusufìa
- 2 Suttadisciprini filusòfichi
- 3 Comu abbicinàrisi â filusufìa
- 4 Filusufìa appricata
- 5 Filusufìa e scienzi naturali
- 6 Filusufìa e studi riliggiusi e clàssici
- 7 Filusufìa e matimàtica
- 8 Filusufìa prisucràtica
- 9 Filusufìa sucràtica
- 10 Filusufìa cristiana
- 11 Filusufìa muderna
- 12 Arcuni giniralizzazzioni spirimintali supra zoccu è la filusufìa
- 13 Citazzioni filusòfichi
- 14 Argumenti filusufici, tiurii e muvimenti
- 15 Vuci currilati
- 16 Listi
- 17 Bibbliografìa
Difinizzioni di filusufìa[cancia | cancia la surgenti]
La difinizzioni di filusufìa resta nu prubbrema filusòficu di p'iddu stissu, e ô scopu di ntruducìrinni lu cuncettu, putemu dìciri ca si tratta dû studiu dû significatu e dâ justificazzioni dâ canuscenza dû cchiù ginirali, o univirsali, aspettu dî cosi, nu studiu ca veni cumpiutu furmulannu linguisticamenti li prubbremi, uffrènnunni la suluzzioni e justificànnula, e usannu pruciduri argumentativi rigurusi. Oltrimodu è lu studiu dî principî primi e dî raggiuni ùrtimi, e macari attivitati ntillittuali ch'elàbbura n'aspettu particulari dâ rialtati.
La filusufìa studia cuncetti comu chiddu di l'asistenza, dû beni, di la canuscenza, e dâ biddizza (è lu tema affruntatu di la stètica). Cerca d'arrispùnniri a dumanni comu Zocch'è lu beni?, o Comu è pussìbbuli canùsciri?. Tra li cchiù famusi filòsufi attruvamu Sòcrati, Platuni, Aristòtili, Plutinu, Tomasi d'Aquinu, Cartesiu, John Locke, Immanuel Kant, Georg Wilhelm Friedrich Hegel, Arthur Schopenhauer, Friedrich Nietzsche, Edmund Husserl, Martin Heidegger, Ludwig Wittgenstein, e Voltaire.
Pupularmenti, la palora "filusufìa" è spissu usata pi significari saggizza, o na pruspittiva di vita (na "filusufìa di vita"), o principi basilari arreri ô mètudu pi jùnciri n'ubbittivu (comu 'n "la mê filusufìa di guida di l'àutu..."). Si tratta di significati diversi di chiddu accadèmicu, ca veni trattatu di st'artìculu.
Urigginarmenti, "filusufìa" significava "l'amuri pi la saggizza". "Philo-" addiriva dâ palora greca philein, ca signìfica amuri, e "-sofìa", dû grecu sophia, o saggizza. Pari ca la ntruduzzioni dû tèrmini "filusufìa" sia d'attribbuiri ô pinzaturi grecu Pitàgura, c'avissi cuniatu stu tèrmini pi nnicari la 'ricerca' dû sapiri di parti di l'omu, dunca philo-sophos (mentri sulu li dei pussidìssiru chinamenti la sufìa)(vidi Diogenes Laertius: "De vita et moribus philosophorum", I, 12; Ciciruni: "Tusculanae disputationes", V, 8-9). St'attribbuzzioni è cirtamenti basata supra nu branu d'un libbru pirdutu di Eraclidi Punticu, discìpulu di Aristòtili. È una dî noti liggenni Pitagòrichi di stu tempu. Di fattu lu tèrmini "filusufìa" nun vinni usatu assai prima di Platuni. Lu "filòsufu" sustituisci la palora "sufista" (di sophoi), usatu succissivamenti pi discrìviri li "saggi", nzignanti di ritòrica, mpurtanti ntâ Dimucrazzìa atinisa. Tra li primi sufisti s'attròvanu chiddi c'ora chiamarìssimu filòsufi.
Urigginarmenti l'àmmitu dâ filusufìa era tutarmenti ntillittuali. D'allura addivinni lu studiu di n'àmmitu ntillittuali particularmenti astrattu, nun spirimintali. Di fattu, comu minziunatu supra, filusufìa è na palora diffìcili di difiniri e la dumanna "Zoccu è la filusufìa" è dummana discussa di li filòsufi. Spissu s'asserva ca li filòsufi sunnu ùnici 'n quantu nun sunnu d'accordiu mancu supra quali sia lu sò campu di discussioni.
DIO PORCO
La filusufìa nasci ntâ Grecia antica ntô Sèculu VI a.C. nnî culonî urientali di l'attuali Turchia.
Li filòsufi divìdinu la longa storia dâ filusufìa uccidintali 'n filusufìa antica, filusufìa mediuevali, filusufìa muderna e filusufìa cuntimpurànea. La filusufìa antica è duminata di tri filòsufi: Sòcrati, Platuni e Aristòtili.
La Filusufìa Mediuevali custituisci nu mpunenti ripinzamentu di la ntera tradizzioni clàssica sutta l'ammuttata dî dumanni posti di li tri granni monuteismi. Li noma cchiù mpurtanti di stu pirìudu sunnu Avicenna e Averruè 'n àmmitu islàmicu, Mosè Maimunidi 'n àmmitu abbràicu, Abbilardu, Tomasi d'Aquinu e Duns Scotu 'n àmmitu cristianu.
La Filusufìa Muderna s'estenni di lu 1600 nzinu a lu 1900 circa, e tra li Primi Filòsufi Muderni li cchiù mpurtanti sunnu René Descartes, Thomas Hobbes, John Locke, David Hume, Immanuel Kant, e Soren Kierkegaard. La Filusufìa dû diciannuvèsimu sèculu, ca è spissu trattata comu nu piriudu a iddu stanti, fù duminata dâ Filusufìa post-kantiana tudisca e di li filòsufi idialisti comu Georg Wilhelm Friedrich Hegel, Karl Marx, e F. H. Bradley. Àutri mpurtanti pinzatura dû piriudu foru John Stuart Mill, Friedrich Nietzsche e Søren Kierkegaard.
Ntâ Filusufìa dû vintèsimu sèculu li filòsufi europei e miricani pigghiaru strati diversi. La cussidditta Filusufìa Analìtica, cu Bertrand Russell, G. E. Moore, e Ludwig Wittgenstein, si sviluppau suprattuttu a Oxford e Cambridge, unni si riuneru macari li mpiristi lòggici emigrati dâ Girmania e di l'Austria (p'asempiu Rudolf Carnap) e àutri studiusi miricani (comu W. V. Quine, Donald Davidson, e Saul Kripke, o com'è gghiè di lingua ngrisa (p'asempiu A. J. Ayer).
'N Europa (spiciarmenti 'n Girmania e Francia), li finominuluggisti tudischi Edmund Husserl e Martin Heidegger graperu la strata, prestu siquiuti di Jean-Paul Sartre e àutri asistinzialisti, a tutta na serî di "-ismi" ca purtaru ô postmudirnismu; ca dumina li scoli di tiurìa crìtica e li dipartimenti di filusufìa di Franza e Girmania, ca cuntìnuanu li pruggetti pirsiquiuti di sti filòsufi.
Si vidi l'elencu di filòsufi cèlibbri e l'artìculu Storia dâ filusufìa, pi nfurmazzioni urtiriuri.
Suttadisciprini filusòfichi[cancia | cancia la surgenti]
Comu 'n ogni campu di studiu accadèmicu, la filusufìa si suddividi 'n nummarusi suttadisciprini. La filusufìa pari aviri nu nùmmaru particularmenti àutu di suttadisciprini, 'n larga parti a causa dû fattu c'asisti na tinnenza a sviluppari na "filusufìa di", pi quasi tuttu zoccu veni studiatu. Li neòfiti di sta materia sunnu di norma mmitati a pristari particulari attinzioni a lòggica, mitafìsica, filusufìa dâ menti, filusufìa dû linguaggiu, epistimuluggìa, filusufìa dâ scienza, ètica e filusufìa pulìtica, 'n quantu (certu, discutibbirmenti) "disciprini cintrali" dâ filusufìa.
- Estètica: lu studiu dî custioni filusòfichi basilari, riguardu a l'arti e â biddizza. A voti s'usa lu tèrmini filusufìa di l'arti pi discrìviri sulu li custioni ligati a l'arti, mentri "estètica" è nu tèrmini cchiù ginirali.
- Assiuluggìa: la vranca filusòfica ca splora estètica e ètica; câ mitafìsica e l'epistimuluggìa forma chiddi ca sunnu cunziddirati li tri vranchi principali di cui uriggìnanu tutti li discursi filusòfici.
- Epistimuluggìa: lu studiu dâ canuscenza e di la sò natura, pussibbilitati (scitticismu) e justificazzioni (justificazzioni epistìmica).
- Ètica: lu studiu di zoccu renni n'azzioni justa o sbagghiata, e di comu li tiurìi supra l'azzioni justa siddu appricamu a particulari prubbremi murali. Li suttadisciprini nclùdinu, mitaètica, tiurìa di li valura, tiurìa dâ cunnutta, e ètica appricata.
- Storia dâ filusufìa: lu studiu dî scritti di li filòsufi dû passatu, e la sò ntirpritazzioni. Supra li dumanni ntirpritativi, si basa lu nùcliu dâ storia dâ filusufìa.
- Lòggica: lu studiu dî cumminzioni di curretta argumintazzioni. Ncludi la lòggica furmali, comu li sidduggismi aristutèlici e la lòggica prupusizziunali.
- Mitafilusufìa: lu studiu dû mètudu filusòficu e dî scopi dâ filusufìa. Lu tèrmini "filusufìa di la filusufìa" veni a voti usatu comu sinònimu.
- Mitafìsica (ca cumprenni l'ontuluggìa): lu studiu dî funnamentali catigurìi dî cosi, comu l'asistenza, li prupitati di l'uggetti, la causalitati e accussì via. La mitafìsica spissu veni purtata a nclùdiri prubbrimàtichi ora studiati d'àutri suttadisciprini filusòfichi, comu lu prubbrema menti-corpu, lu lìbbiru arbitriu e lu ditirminismu.
- Neutrosufìa: lu studiu di l'urìggini, natura e scopu dî niutralitati e di la sò ntirazzioni cu l'idìi.
- Filusufìa di la bioluggìa: lu studiu filusòficu d'arcuni cuncetti basi di la bioluggìa, nclusa la nuzzioni di specî e la discussioni siddu li cuncetti biològgici sunnu arriducìbbuli a cuncetti nun biològgici.
- Filusufìa di l'aducazzioni: lu studiu dî scopi e di li mètudi basi di l'aducazzioni e di l'apprinnimentu.
- Filusufìa di la storia: lu studiu di li mètudi cu li quali la storia veni ntirpritata e accittata.
- Filusufìa dû linguaggiu: lu studiu di li cuncetti di significatu e viritati.
- Filusufìa di la matimàtica: lu studiu dî custioni filusòfichi sullivati dâ matimàtica, comu: zoccu sunnu li nùmmari, e qual'è la natura e l'urìggini dâ nostra canuscenza matimàtica.
- Filusufìa di la menti: lu studiu filusòficu di la natura di la menti, e la sò rilazzioni cu lu restu dû corpu e lu restu dû munnu.
- Filusufìa di la pircizzioni: lu studiu filusòficu di l'argumenti currilati ê pircizzioni; li custioni riguardanti l'"uggetti mmidiati" di pircizzioni sunnu di particulari mpurtanza.
- Filusufìa di la fìsica: lu studiu filusòficu d'arcuni cuncetti funnamintali di la fìsica, tra li quali: spazziu, tempu e forza.
- Filusufìa di la psicoluggìa: lu studiu d'arcuni custioni funnamintali circa li mètudi e li cuncetti di la psicoluggìa e di la psicatria, comu la cumpritizza di li cuncetti Friudiani; sta disciprina veni a voti trattata comu cumprinnenti la filusufìa di la menti.
- Filusufìa di la riliggiuni: lu studiu dû significatu dû cuncettu di Diu e la razziunalitati dâ cridenza nta l'asistenza di Diu.
- Filusufìa dâ scienza: ncludi, oltri ê "filusufìi di" arcuni scienzi particulari (fìsica, bioluggìa, ecc.), li custioni circa la nnuzzioni, lu mètudu scintìficu, lu prugressu scintìficu, ecc.
- Filusufìa dî scienzi suciali: lu studiu filusòficu d'arcuni cuncetti basi, mètudi e prisupposti dî scienzi suciali quali socioluggìa e econumìa.
- Filusufìa pulìtica: lu studiu di l'argumenti basi riguardanti lu cuvernu, tra li quali, lu scopu dû statu, la justizzia pulìtica, la libbirtati pulìtica, la natura dû drittu e la justificazzioni di la punizzioni.
- La Tiurìa di li valura: lu studiu dû cuncettu di valuri. A voti chista è ntisa comu aquivalenti di l'assioluggìa, a voti comu nu campu ca cumprenni ètica, estètica e filusufìa pulìtica.
Comu abbicinàrisi â filusufìa[cancia | cancia la surgenti]
E' na banalitati (armenu pi cu scrivi ntruduzzioni â filusufìa) dìciri ca ognidunu havi na filusufìa, puru siddu nun tutti sunnu 'n gradu di rializzàrilla o di difènnirilla. Siddu s'è già ntirissatu ô studiu di la filusufìa, pò èssiri ca si voli migghiurari lu propiu modu di campari o di pinzari, o cchiù simpricimenti si disìi prènniri cunfidenza cu una dî cchiù antichi àrî dû pinzeru umanu. D'àutra parti, siddu nun si cumprenni lu pirchì di tuttu chiddu, pò èssiri d'aiutu scummigghiari chi è ca mutiva tanti pirsuni a "filusufiggiari", e aviri na ntruduzzioni a lu mètudu filusòficu, ca è mpurtanti pi cumprènniri comu li filòsufi pènzanu.
Filusufìa appricata[cancia | cancia la surgenti]
La filusufìa havi appricazzioni pràtichi. Li cchiù obbî sunnu l'ètica e la filusufìa pulìtica. Li filusufìi pulìtichi di John Locke, Jean-Jacques Rousseau, Karl Marx, John Stuart Mill, e John Rawls dèttiru forma (o foru usati pi justificari) ê cuverni e a li sò azzioni. La filusufìa di l'aducazzioni mèrita pur'idda attinzioni; L'aducazzioni prugrissiva ca fu prumuvuta di John Dewey appi nu prufunnu mpattu supra li pràtichi aducativi dû XX sèculu.
Àutri appricazzioni mpurtanti, ma menu mmidiati, si ponnu attruvari 'n epistimuluggìa, ca aiuta a difiniri li nuzzioni di canuscenza, prova e cridenza justificata. La filusufìa dâ scenza discuti li funnamenti dû mètudu scintìficu e àutri argumenti ùtili ê scinziati. L'estètica pò aiutari a ntirpritari l'arti. Macari l'ontuluggìa, sicuramenti la cchiù astratta e chidda ca pari la menu pràtica tra li vranchi dâ filusufìa, appi cunziquenzi mpurtanti pi la lòggica e la nfurmàtica. 'N ginirali, li varî "filusufìi di", comu la filusufìa dû drittu, ponnu furniri ê spicialisti di li rispittivi campi na canuscenza cchiù funna dî basi tiòrichi e cuncittuali dâ propia disciprina.
Filusufìa e scienzi naturali[cancia | cancia la surgenti]
Secunnu la visioni dâ tradizzioni filusòfica anglu-miricana e la tradizzioni dû Cìrculu di Vienna, la filusufìa havi a emulari li mètudi esatti dâ scienza e dâ matimàtica ma, 'n senzu strittu, la filusufìa havi a èssiri distinta dâ scienza. Nun è còmpitu dâ filusufìa cunnùciri espirimenti. L'espirimenti jòcanu nu rolu rilivanti ntâ suluzzioni di li prubbremi filusòfici. Quarcunu pò ubbittari a chiddu, avennu canuscenza dî ntirsizzioni tra filusufìa e scienza. Li filòsufi spissu fannu rifirimentu e ntirprètanu lu travagghiu scintìficu di li fìsici ca svòrcinu espirimenti supra lu spazziu-tempu e la miccànica quantìstica (si vidi: filusufìa dâ scienza). Nàutri cìtanu spissu lu travagghiu spirimintali svotu 'n psicoluggìa quannu discùtinu di filusufìa dâ psicoluggìa. 'N ginirali, tanti filòsufi ca stùdianu filusufìa dâ scienza hannu na furmazzioni scintìfica.
Nun c'è dubbiu ca li filòsufi a voti ntirprètanu e fannu rifirimentu ô travagghiu spirimintali svotu 'n vari campi, spiciarmenti ntê filusufìi di l'accussì ditti "scienzi spiciali". Ma chiddu nun è surprinnenti: lu scopu di sti vranchi dâ filusufìa, è d'aiutari a ntirpritari l'aspetti filusòfici dû travagghiu spirimintali, ma nun sunnu li filòsufi ca svòrcinu l'espirimenti e furmùlanu li tiurìi espricativi di li dati arricugghiuti.
Asisti na raggiuni stòrica funnamintali pi cui la filusufìa nun è spirimintali. 'N urìggini, lu scopu dâ filusufìa era chiddu di n'attivitati ntillittuali cumpritamenti astratta. Nzinu a li tèmpura muderni li pirsuni ca nuàutri oi chiamamu "scinziati" èranu nnicati comu "filòsufi naturali", overu filòsufi ca stùdianu la natura. Ntô cursu di l'anni, lu raiu d'azzioni dâ filusufìa si jìu via via arriducènnusi, mentri li diversi scienzi divinìanu disciprini nnipinnenti a tutti l'effetti. Li primi scienzi a distaccàrisi foru la fìsica e la chìmica, siquiuti cchiù ricintimenti dâ psicoluggìa.
Cci si pò spiari pirchì li studiusi nizziaru a trattari sti scienzi spiciali comu nnipinnenti di la filusufìa. La risposta, p'ogniduna di chisti è ca nizziaru a èssiri studiati usannu rigurusi e bonu difinuti mètudi d'assirvazzioni e spirimintazzioni. La filusufìa, ntô sò senzu cchiù strittu, chiddu c'arresta vàlidu ancora oi, è essinziarmenti quarchicosa ca cu é gghié havi a èssiri 'n gradu di fàciri assittatu 'n purtruna, ô lìmmiti circunnatu di li libbra e di l'artìculi scritti dî scinziati (e d'àutri filòsufi).
Naturarmenti la filusufìa è luntana di l'èssiri tutarmenti nun-assirvativa e nun-mpìrica. Cirtamenti la filusufìa fa n'usu essinziali di l'assirvazzioni dû munnu. Ma st'asservazzioni, va diciutu, sunnu ginirali assai, assirvazzioni comu "Mi pari ca ju pozzu fàciri dî lìbbiri scigghiuti" e "Criju ca uccìdiri na pirsuna, siddu mai nicissariu, richedi nu vàlidu mutivu". Assirvazzioni comu a chisti hannu a richèdiri na certa attinzioni, ma ntâ maiuri parti di li casi, nun richèdinu na canuscenza cchiù spicializzata di chidda 'n pussessu dâ pirsuna cu na nurmali aducazzioni, a ccizzioni dâ canuscenza spicializzata riguardanti la filusufìa stissa.
Arcuni principianti cunfùnninu filusufìa e psicoluggìa, ca puru sunnu campi bonu distinti. La filusufìa, comu la psicoluggia, studia la menti, ma studia macari àutri cosi ca vannu oltri la menti, supra li quali la psicoluggìa nun havi nenti di dìciri. Li modi 'n cui filòsufi e psicòluggi stùdianu la menti sunnu diffirenti. Lu studiu dâ menti effittuatu dâ psicoluggìa, cuimmorci n'attenta e spicìfica assirvazzioni di particulari finòmini mintali, e anchi na spirimintazzioni; pi contra li filòsufi pènzanu a aspetti cchiù ginirali dâ menti, dumanni comu "Zocch'è la cuscenza?" e "Qual'è la rilazzioni tra menti e corpu?"
Filusufìa e studi riliggiusi e clàssici[cancia | cancia la surgenti]
Zoccu distinchi la filusufìa di li studi riliggiusi, pur'iddi nun spirimintali? Parti dâ tiuluggìa, chiddi ca si spìanu zocch'è Diu e comu pruvàrinni l'asistenza, si suvrapponnu chiaramenti a chiddu ca li filòsufi chiàmanu "filusufìa dâ riliggiuni". Chistu nun custituisci nu prubbrema. Similarmenti, li studi clàssici, s'occùpanu di li filòsufi greci, comu a Sòcrati e Platuni, e quinni si suvrapponnu a àrî dâ filusufìa quali la "storia dâ filusufìa greca". Macari chistu nun è nu prubbrema. Nudda di chisti suvrappusizzioni nquina lu cuncettu di filusufìa, o di studi riliggiusi o di studi clàssici.
Ma cunziddiramu àutri parti di li studi riliggiusi, la parti mpìrica, ca spissu si cuncentra supra lu studiu cumparativu di li diffirenti riliggiuni munniali. Sta parti di studi riligiusi, pò èssiri distinta dâ filusufìa ô stissu modu 'n cui vennu distinti l'àutri scenzi suciali. Cchiù pricisamenti, vennu cuimmurciuti assirvazzioni spicìfichi di particulari finòmini, o particulari pràtichi riliggiusi, mentri la filusufìa nun si nn'occupa.
Filusufìa e matimàtica[cancia | cancia la surgenti]
La Matimàtica diffirisci dâ filusufìa p'àutri mutivi. Idda usa arcuni mètudi di prova, rigurusi e spicìfici assai, ca li filòsufi cèrcanu a li voti d'emulari, ma raramenti dùpricanu cu lu stissu gradu di riguri. Comu cunziquenza, li matimàtici difficirmenti sunnu 'n disaccordiu supra li risurtati, mentri li filòsufi naturarmenti discùtinu supra d'iddi. A parti chiddu, tanti filòsufi nun cèrcanu mancu di rènniri lu sò travagghiu rigurusu 'n senzu matimàticu. Cuntrariamenti ê matimàtici, li filòsufi sunnu 'n disaccordiu macari supra lu mètudu, e li diffirenzi mitudulòggichi ponnu spissu èssiri usati comu mutivazzioni dî diffirenti cunchiusioni.
N'àutru modu pi distìnchiri la filusufìa dâ matimàtica è lu siquenti. La matimàtica, oltri nu certu niveddu di basi, richedi na canuscenza strimamenti spicializzata, ca pò èssiri uttinuta sulu tràmiti duru travagghiu e cuncintrazzioni. Nun è lu tipu di disciprina ca pò èssiri assicutata câ canuscenza 'n pussessu dâ pirsuna d'aducazzioni media. La filusufìa nurmarmenti richedi tali sforzi, ma nu filòsufu pò spissu spigari li sò argumenti, senza troppa difficurtati, a nu "nun-filòsufu" ntilliggenti 'n menu di deci minuti.
Nu matimàticu talianu ca s'occupa spissu di li rapporti ntra filusufìa e matimàtica, è Piergiorgio Odifreddi (Home Page)
Filusufìa prisucràtica[cancia | cancia la surgenti]
Filusufìa sucràtica[cancia | cancia la surgenti]
Filusufìa cristiana[cancia | cancia la surgenti]
Filusufìa muderna[cancia | cancia la surgenti]
Arcuni giniralizzazzioni spirimintali supra zoccu è la filusufìa[cancia | cancia la surgenti]
A quantu pari la filusufìa è na disciprina ca si basa supra la canuscenza 'n pussessu dâ pirzuna midiamenti aducata, e nun fa usu dâ spirimintazzioni e di l'assirvazzioni attenta, puru suddu pò ntirpritari filusuficamenti spirimenti e assirvazzioni.
Cchiù custruttivamenti, si pò dìciri ca la filusufìa è la disciprina ch'esamina lu significatu e la justificazzioni d'arcuni dî nostri cchiù funnamintali cumminzioni, 'n basi a nu nzemi di mètudi ginirali. Ma zoccu si ntenni cu "cumminzioni funnamintali"?
Na cumminzioni è funnamintali siddu riguarda dd'aspetti di l'universu ca si ncòntranu cchiù cumunimenti, ca si ncòntranu unn'è gghiè: l'aspettu univirsali dî cosi. La filusufìa studia, p'asempiu, zocch'è l'asistenza stissa. Studia anchi li valura - la justizza dî cosi - 'n ginirali. Sicuramenti ntâ campata umana attruvamu l'attinenza dû valuri o dâ justizza unni è gghiè, nun sulu la justizza murali, puru siddu pò èssiri mpurtanti assai, ma macari cchiù 'n ginirali, la justizza ntô senzu di quarsiasi cosa ca sia auspicàbbili, lu senzu, p'asempiu, 'n cui nu pumu, nu dipintu o na pirsuna ponnu èssiri tutti justi. (Overu siddu asisti n'ùnicu senzu 'n cui tutti quanti ponnu dìrisi "justi").
Naturarmenti, la fìsica e l'àutri scienzi stùdianu arcuni aspetti univirsali dî cosi; ma lu fannu spirimintarmenti. La filusufìa studia l'aspetti ca ponnu èssiri analizzati senza spirimintazzioni. Chiddi sunnu l'aspetti dî cosi ca sunnu viramenti ginirali; pi fari n'àutru asempiu, li filòsufi si spìanu zocca sunnu l'uggetti fìsici 'n quantu tali, distinchènnuli dî sò prupitati e dî rilazzioni tra d'iddi, e macari distinchennu tra corpu e menti. Li fìsici prucèdinu comu siddu la nuzzioni di corpu fìsicu fussi abbastanti chiara e elementari - e 'n funnu putissi anchi èssiri d'accussì - ma comu è gghiè li fìsici dùnanu chistu p'assuntu, e quinni si ponnu dumanni supra comu tutti li corpi fìsici si cumpòrtanu, e fannu spirimenti p'attruvari la risposta.
Citazzioni filusòfichi[cancia | cancia la surgenti]
- "P'èssiri nu bonu filòsufu, tuttu zocch'è nicissariu è uddiari la manera di raggiunari di l'àutri." - William James
- "La scienza è zoccu sapemu e la filusufìa è zoccu nun sapemu." - Bertrand Russell
Argumenti filusufici, tiurii e muvimenti[cancia | cancia la surgenti]
agnusticismu -- autruismu -- anti-rialismu -- Aristutilismu -- asistenzialismu -- coerentismu -- cuncittualismu -- Cunfucianisimu -- canuscenza -- cunsiquenzialismu -- cuscenza -- Cusmuluggia -- custruttivismu -- dicustruzziunismu-- ditirminismu -- edonismu -- egoismu -- egoismu psicològgicu -- empiricismu -- epicureismu -- etica -- etica appricata -- fimminismu -- filusufìa analitica -- filusufìa buddista -- filusufìa (advaita) -- filusufìa di l'azzioni -- fisicalismu -- funnaziunalismu -- furmalismu -- idialismu -- idialismu tudiscu -- irrazziunalismu e estiticismu -- irrialismu -- matirialismu -- matirialismu francisi -- miccanicismu -- mintalismu -- mimetica -- nativismu -- naturalismu -- numinalismu -- Ntuizziunismu -- ontuluggìa -- opirazziunalismu -- patrinalismu -- pissimismu filusòficu -- pusitivismu luggicu -- Platunismu -- pragmatismu -- Prisucratici -- prubabbilismu -- raffurzamentu dâ rialtati -- razziunalismu -- rialismu -- rilativismu -- sculasticismu -- suggittivismu -- sulipsismu -- stuicismu -- sturicismu -- Tauismu -- tilioluggia -- tiuria critica -- Tumismu -- Tumismu analiticu -- tradizzionalismu -- Trascinnentalismu -- utilitarianismu -- vitalismou
Vuci currilati[cancia | cancia la surgenti]
- La Cumunicazzioni
- Li Scienzi
- L'Universu
- A Tiuluggìa
- A Filusufìa abbràica
- A Filusufìa (advaita)
- A Pseudofilusufìa
- A Storia dâ filusufìa
- Li Senzi
Listi[cancia | cancia la surgenti]
Bibbliografìa[cancia | cancia la surgenti]
- La filusufìa taliana ntê sò rilazzioni câ filusufìa europea (Bertrando Spaventa - 1908) (ebook Liber Liber)
- Wikisource:Bibliothèque philosophique